Финансов отчет

„БЪЛГАРСКИ ФОНД ЗА ДЯЛОВО ИНВЕСТИРАНЕ“ АД

30 септември 2023 г.

# Съдържание

|  |  |
| --- | --- |
| **Страница** | |
| **Отчет за финансовото състояние** | **1** |
| **Отчет за печалбата или загубата и другия всеобхватен доход** | **2** |
| **Отчет за промените в собствения капитал** | **3** |
| **Отчет за паричните потоци** | **4** |
| **Пояснения към финансовия отчет** | **5** |

Отчет за финансовото състояние към 30 септември

|  |  |  |  |
| --- | --- | --- | --- |
| **Активи** | **Пояснения** | **30.09.2023** | **31.12.2022** |
|  |  | **’000 лв.** | **’000 лв.** |
| **Нетекущи активи** |  |  |  |
| Активи с право на ползване и други | [6](#_bookmark1) | 26 | 8 |
| Инвестиции в асоциирани предприятия | [7](#_bookmark2) | 1 692 | 1 692 |
| **Нетекущи активи** |  | **1 718** | **1 700** |
| **Текущи активи** |  |  |  |
| Финансови активи по справедлива стойност в печалбата или загубата | [8](#_bookmark3) | 16 882 | 16 778 |
| Вземания | [9](#_bookmark4) | 125 | 86 |
| Пари и парични еквиваленти | [10](#_bookmark5) | 488 | 269 |
| **Текущи активи** |  | **17 495** | **17 133** |
| **Общо активи** |  | **19 213** | **18 833** |
| **Собствен капитал** |  |  |  |
| Акционерен капитал | [11.1](#_bookmark6) | 19 735 | 19 735 |
| Премиен резерв | [11.3](#_bookmark8) | 329 | 329 |
| Други резерви | [11.2](#_bookmark7) | 91 | 91 |
| (Натрупана загуба)/Неразпределена печалба |  | (974) | (1 345) |
| **Собствен капитал** |  | **19 181** | **18 810** |
| **Пасиви** |  |  |  |
| **Нетекущи пасиви** |  |  |  |
| Задължения по лизингови договори | [12](#_bookmark9) | 24 | 7 |
| **Нетекущи пасиви** |  | **24** | **7** |
| **Текущи пасиви** |  |  |  |
| Задължение за данъци върху дохода |  | - | - |
| Задължения | 13 | 8 | 16 |
| Текущи пасиви |  | **8** | **16** |
| Общо пасиви |  | **32** | **23** |
|  |  |  |  |
| **Общо собствен капитал и пасиви** |  | **19 213** | **18 833** |

|  |  |
| --- | --- |
| **Съставил:** **Легамакс Акаунтинг ЕООД**  **/управител Елена Георгиева/** | **Изпълнителен директор:**  **/Силян Иванов/** |
| **Дата: 25.10.2023 г.** |  |
|  |  |

Отчет за печалбата или загубата и другия всеобхватен доход към 30 септември

|  |  |  |  |
| --- | --- | --- | --- |
| **Пояснения** | | **30.09.2023** | **30.09.2022** |
|  |  | **’000 лв.** | **’000 лв.** |
| Приходи от лихви | 18 | 337 | 236 |
| Приходи от дивиденти |  | 10 | 13 |
| Други приходи |  |  | 40 |
| Печалба/(загуба) от финансови активи отчитани по справедлива стойност в  печалбата или загубата, нетно | 17 | 103 | 409 |
| Разходи за външни услуги | 15 | (26) | (20) |
| Разходи за амортизации |  | (5) | (5) |
| Разходи за персонала | 12 | (42) | (48) |
| Други разходи | 16 | (5) | (5) |
| Други финансови разходи |  | (1) | (1) |
| **(Загуба)/Печалба преди данъци** |  | **371** | **619** |
| Разходи за данъци | 19 | - | - |
| **(Загуба)/Печалба за годината** |  | **371** | **619** |
| **(Общо всеобхватна загуба)/Общо всеобхватен доход** |  | **371** | **619** |
|  |  | **лв.** | **лв.** |
| **(Загуба)/Доход на акция** | 20 | **0.01879** | **0.03195** |

|  |  |
| --- | --- |
| **Съставил:** **Легамакс Акаунтинг ЕООД**  **/управител Елена Георгиева/** | **Изпълнителен директор:**  **/Силян Иванов/** |
| **Дата: 25.10.2023 г.** |  |
|  |  |

Отчет за промените в собствения капитал към 30 септември

|  |  |  |  |  |  |
| --- | --- | --- | --- | --- | --- |
|  | **Акцио- нерен капитал** | **Премий**  **ни резерви** | **Други резерви** | **Неразпре делена печалба/ Натрупана**  **загуба** | **Собствен капитал** |
|  | **’000 лв.** | **’000 лв.** | **’000 лв.** | **’000 лв.** | **’000 лв.** |
| **Салдо към 1 януари 2023 г.** | **19 735** | **329** | **91** | **(1 345)** | **18 810** |
| Дивиденти | - | - | - | - | - |
| **Сделки със собственици** | **-** | **-** | **-** | **-** | **-** |
| Печалба за годината | - | **-** | - | 371 | 371 |
| **Общо всеобхватна печалба за годината** | **-** | **-** | **-** | **371** | **371** |
| Разпределение на печалбата за резерви | - | - | - | - | - |
| **Салдо към 30 септември 2023 г.** |  |  |  |  |  |
|  | **19 735** | **329** | **91** | **(974)** | **19 181** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **Акцио- нерен капитал** | | **Премий**  **ни резерви** | **Други резерви** | **Неразпре делена печалба/ Натрупана**  **загуба** | **Собствен капитал** | |
|  | | **’000 лв.** | | **’000 лв.** | **’000 лв.** | **’000 лв.** | **’000 лв.** | |
| **Салдо към 1 януари 2022 г.** | | **19 735** | | **329** | **91** | **(1 309)** | **18 846** | |
| Дивиденти | | - | | - | - | - | - | |
| **Сделки със собственици** | | **-** | | **-** | **-** | **-** | **-** | |
| Загуба за годината | | - | | **-** | - | (36) | (36) | |
| **Общо всеобхватна загуба за годината** | | **-** | | **-** | **-** | **(36)** | **(36)** | |
| Разпределение на печалбата за резерви | | - | | - | - | - | - | |
| **Салдо към 31 декември 2022 г.** | |  | |  |  |  |  | |
|  | | **19 735** | | **329** | **91** | **(1 345)** | **18 810** | |
| **Съставил:** **Легамакс Акаунтинг ЕООД**  **/управител Елена Георгиева/** | | **Изпълнителен директор:**  **/Силян Иванов/** | | | | |
| **Дата: 25.10.2023 г.** | |  | | | | |
|  | |  | | | | |

Отчет за паричните потоци към 30 септември

|  |  |  |  |
| --- | --- | --- | --- |
| **Пояснения** | | **30.09.2023** | **30.09.2022** |
|  |  | **’000 лв.** | **’000 лв.** |
| **Паричен поток от оперативна дейност** |  |  |  |
| Плащания към доставчици |  | (38) | (24) |
| Плащания към персонал и осигурителни институции |  | (45) | (51) |
| Платени корпоративни данъци върху печалбата |  |  | (13) |
| Други постъпления и плащания от оперативна дейност |  | (4) | (8) |
| **Нетен паричен поток от оперативна дейност** |  | **(87)** | **(96)** |
| **Паричен поток от инвестиционна дейност** |  |  |  |
| Постъпления от продажба на финансови активи |  | 23 | 341 |
| Плащания за придобиване на финансови активи |  | (106) | (523) |
| Получени лихви |  | 380 | 113 |
| Постъпления от дивиденти |  | 9 | 13 |
| Плащания за придобиване на инвестиции в асоциирани предприятия |  | - | - |
| **Нетен паричен поток от инвестиционна дейност** |  | **306** | **(56)** |
| **Паричен поток от финансова дейност** |  |  |  |
| Плащания на дивиденти | 21 | - | - |
| Плащания по лизингови договори |  | - | - |
| **Нетен паричен поток от финансова дейност** |  | **-** | **-** |
| **Нетна промяна в пари и парични еквиваленти** |  | **219** | **(152)** |
| Пари и парични еквиваленти в началото на годината | 8 | 269 | 858 |
| **Пари и парични еквиваленти в края на периода** | 8 | **488** | **706** |

|  |  |
| --- | --- |
| **Съставил:** **Легамакс Акаунтинг ЕООД**  **/управител Елена Георгиева/** | **Изпълнителен директор:**  **/Силян Иванов/** |
| **Дата: 25.10.2023 г.** |  |
|  |  |

Пояснения към финансовия отчет

#### Обща информация

Основната дейност на „БЪЛГАРСКИ ФОНД ЗА ДЯЛОВО ИНВЕСТИРАНЕ“ АД (Дружеството) се състои в придобиване, управление и продажба на участия в български и чуждестранни дружества, финансиране на дружества, в които Дружеството участва, търговско посредничество, както и всяка друга дейност, незабранена от закона.

Дружеството е регистрирано като акционерно дружество в Търговския регистър на Агенцията по вписванията с ЕИК 201814769.

Седалището и адресът на управление на дружеството е гр. София, ул. „Георги Раковски“ № 132, вход А, етаж 1, ап. 3.

Дружеството е с едностепенна система на управление.

Съветът на директорите е в състав Слиян Иванов, Алексей Георгиев и Илиян Александров.

Към 30 септември 2023 г. Дружеството се управлява и представлява от изпълнителният директор Силян Иванов.

Броят на персонала към 30 септември 2023 г. е 4 служители.

Акционерният капитал на Дружеството е в размер на 19 734 763 лв. разпределен в

19 734 763 бр. поименни акции с номинална стойност 1 лв. всяка.

На 26.11.2020 г. има решение на Съвета на директорите на Дружеството за приемане на резултатите от процедурата по първично публично предлагане и акции за увеличаването на акционерния капитал на Дружеството. При увеличението на капитала в условията на публично предлагане на акции от предложени 6 578 255 са записани 6 578 254 броя обикновени, поименни, безналични акции, всяка с право на един глас, номинална стойност 1 лев и емисионна стойност 1,05 лв. Цялата емисионна стойност на записаните акции в общ размер на 6 907 166.70 лева е внесена в специално разкритата набирателна сметка на „Български фонд за дялово инвестиране“ АД в Централна кооперативна банка АД, клон Мадрид. Вписването на увеличението на капитала от 13 156 509 лв. на 19 734 763 лева, в Търговския регистър към Агенцията по вписванията, е направено на 03.12.2020 г. (с № 20201203163007)

Акциите издадени от Дружеството са регистрирани на Българска фондова борса.

#### Основа за изготвяне на финансовия отчет

Финансовият отчет на Дружеството е съставен в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (МСФО, приети от ЕС). По смисъла на параграф 1, точка 8 от Допълнителните разпоредби на Закона за счетоводството, приложим в България, терминът „МСФО, приети от ЕС“ представляват Международните счетоводни стандарти (МСС), приети в съответствие с Регламент (ЕО) 1606/2002 на Европейския парламент и на Съвета.

Финансовият отчет е съставен в български лева, което е функционалната валута на Дружеството. Всички суми са представени в хиляди лева (‘000 лв.)

(включително сравнителната информация за 2022 г.), освен ако не е посочено друго.

Ръководството носи отговорност за съставянето и достоверното представяне на информацията в настоящия финансов отчет.

Във финансовия отчет на Дружеството инвестициите са отчитани по метода на собствения капитал. Дружеството няма задължение да съставя индивидуален финансов отчет.

#### Действащо предприятие

Финансовият отчет е съставен при спазване на принципа на действащо предприятие и като са взети предвид възможните ефекти от продължаващото въздействие на пандемията от коронавирус Covid-19, войната в Украйна и рисковете предизвикани от климатичните промени.

**Продължаващо въздействие на Covid-19**

COVID-19 оказа значително въздействие върху световната икономика. Много държави наложиха забрани за пътуване на милиони хора, а много хора бяха подложени на карантинни мерки. Пандемията доведе и до значителна нестабилност на финансовите и стоковите пазари в световен мащаб. Различните правителства приеха мерки за предоставяне на финансова и нефинансова помощ на засегнатите сектори от икономиката и предприятия.

Бизнесът трябваше да се справя с предизвикателства, свързани с намалени приходи и нарушени вериги за доставки. На 13.03.2020 г. Народното събрание взе решение за обявяване на извънредно положение за период от един месец, което впоследствие бе удължено многократно и прерасна в удължавана периодично извънредна епидемична обстановка до 30 юни 2022 г., като считано от 01 април 2022 г. тя бе отменена.

Вероятно е да има и бъдещи въздействия върху дейността на Дружеството, свързани с бизнес модела, правните и договорните отношения, справедлива стойност на финансови инструменти, потребителите и оборотните средства в резултат на Covid-19. Първоначалното въздействие беше свързано с промяна в справедливата стойност на финансовите активи.

**Конфликтът между Русия и Украйна**

На 24 февруари 2022 г. Руската Федерация започна военна инвазия в Украйна. В резултат на тези действия на Русия бяха наложени редица различни икономически и финансови санкции от Европейския съюз и други страни. Очакванията са в средносрочен и дългосрочен план те да имат всеобхватен негативен ефект и върху световната икономика и различни сфери на обществения живот. Ситуацията е много динамична и непредсказуема и потенциално всеобхватна, поради което на този етап Ръководството на Дружеството не е в състояние да направи надеждна прогноза за потенциалното въздействие на военната криза.

**Въпроси, свързани с климата**

Рисковете, предизвикани от климатичните промени, могат да имат бъдещи неблагоприятни последици за бизнес дейностите на Дружеството. Тези рискове включват рискове, свързани с прехода (напр. регулаторни промени и рискове, свързани с репутацията), и физически рискове (дори ако рискът от физически щети е нисък поради дейността на дружеството и географското му местоположение). Начинът, по който Дружеството осъществява своята дейност, може да бъде засегнат от нови регулаторни ограничения върху емисиите на CO2, които тя генерира чрез центровете за данни. Потреблението на енергия от центровете за данни е високо и понастоящем Дружеството внедрява нови технологични решения за намаляване на нивото на необходимата енергия, особено в областта на поддържането на максималната възможна защита на критичната ИТ инфраструктура (чрез използване на високоефективни решения за изпарително охлаждане).

Дружеството също така се ангажира да намали въглеродния отпечатък на своите служители, като актуализира политиките си за командировки и сведе до минимум използването на въздушни превози. Ръководството отбелязва, че разходите за придобиване на компютърен и телекомуникационен хардуер биха могли да нараснат значително в бъдеще поради повишаването на цените на стоките, което от своя страна би могло да се отрази на оперативните резултати на Дружеството.

В съответствие с предходната година, към 30 септември 2023 г. Дружеството не е идентифицирало значителни рискове, предизвикани от климатичните промени, които биха могли да окажат негативно и съществено влияние върху финансовите отчети на Дружеството. Ръководството непрекъснато оценява въздействието на свързаните с климата въпроси.

Финансовите отчети на Дружеството интегрират свързаните с климата въпроси в различни статии. По-специално ангажиментите на Дружеството за намаляване на въглеродните емисии са взети предвид при извършване на тестове за обезценка и оценка на полезния живот на нетекущите активи .

Предположенията биха могли да се променят в бъдеще в отговор на предстоящи екологични разпоредби, поети нови ангажименти и променящо се потребителско търсене. Тези промени, ако не бъдат предвидени, биха могли да окажат влияние върху бъдещите парични потоци, финансовите резултати и финансовото състояние на Дружеството.

През текущия период акционерният капитал на Дружеството е в размер на

19 735 хил. лв. Дружеството отчита печалба към 30 септември 2023 г. в размер на

371 хил. лв. (30 септември 2022 г.: печалба 619 хил. лв.).

Печалбата от текущия резултат е основно поради увеличение на справедливата

стойност на финансовите инструменти, като в резултат на печалбата от текущия

период, собствения капитал на Дружеството става по-малка величина от

регистрирания акционерен капитал с 554 хил.лв.

Ръководството на Дружеството е уверено, че ще поддържа нормална дейност и в бъдеще чрез самофинансиране и повишаване ефективността на дейността, без да се продават активи и без да се предприемат съществени промени в неговата дейност, Дружеството ще успее да генерира допълнителни приходи и печалби.

Към датата на изготвяне на настоящия финансов отчет ръководството на Дружество е направило преценка на способността на Дружеството да продължи своята дейност като действащо предприятие на база на наличната информация за предвидимото бъдеще. След извършения преглед на дейността на Дружеството

ръководството очаква, че Дружеството има достатъчно финансови ресурси, за да продължи оперативната си дейност в близко бъдеще и продължава да прилага принципа за действащо предприятие при изготвянето на финансовия отчет.

#### Промени в счетоводната политика

* 1. **Нови стандарти, влезли в сила от 1 януари 2022 г.**

Дружеството прилага следните нови стандарти, изменения и разяснения, които са влезли в сила тази година и са както следва:

Изменения в МСФО 3 Бизнес комбинации, МСС 16 Имоти, машини и съоръжения, МСС 37 Провизии, условни пасиви и условни активи, в сила от 1 януари 2022 г., приети от ЕС

• МСФО 3 Бизнес комбинации – извършена е актуализация на препратките към Концептуалната рамка с изменения на МСФО 3 Бизнес комбинации, без да се променят по същество отчетните изисквания.

• МСС 16 Имоти, машини и съоръжения – изменение на стандарта по отношение на „Приходи преди привеждането на актива в местоположението и в състоянието, необходими за неговата експлоатация“. Забранява се приспадането от стойността на даден имот, машини и съоръжения на всякакви приходи от продажба на произведена продукция, преди привеждането на този актив в местоположението и в състоянието, необходими за неговата експлоатация по начина, предвиден от ръководството. Вместо това предприятията признават приходите от продажбата на продукция и разходите за производството й в печалбата или загубата.

• МСС 37 Провизии, условни пасиви и условни активи – изменението касае промени в обременяващите договори. Разходите за изпълнение на договор се прецизират, като се уточнява, че „разходите за изпълнение на договор“ включват „разходите, които са пряко свързани с договора“. Разходите, които са пряко свързани с договор, могат да бъдат или допълнителни разходи за изпълнението на този договор, или разпределение на други разходи, които са пряко свързани с изпълнението на договорите.

Годишни подобрения 2018-2020 г. в сила от 1 януари 2022 г., приети от ЕС

• МСФО 1 Прилагане за първи път на международните стандарти за финансово отчитане - Изменението позволява на дъщерно дружество, което прилага параграф Г16 (а) от МСФО 1, да оценява кумулативни разлики при прилагане за пръв път на МСФО, като използва стойностите, отчетени в консолидираните отчети от неговото предприятие майка, въз основа на датата на преминаване към МСФО на предприятието майка.

• МСФО 9 Финансови инструменти - Изменението изяснява кои такси включва предприятието, когато прилага теста „10%“ в параграф Б3.3.6 от МСФО 9 при оценка дали да отпише финансов пасив. Предприятието включва само такси, платени или получени между предприятието-кредитополучател, и заемодателя, включително такси, платени или получени или от предприятието, или от заемодателя, от името на другия.

• МСФО 16 Лизинг - Изменението на МСФО 16 премахва от илюстративните примери този пример за възстановяването от лизингодателя на подобрения на наети активи, за да се елиминира всяко потенциално объркване относно третирането на стимулите за лизинг, които могат да възникнат поради начина, по който стимулите за лизинг са илюстрирани в този пример.

• МСС 41 Земеделие - Изменението премахва изискването в параграф 22 от МСС 41 да се изключват данъчните парични потоци при измерване на справедливата стойност на биологичен актив, използвайки метода на настоящата стойност. Това изменение ще осигури съответствие с изискванията на МСФО 13.

2.2. Стандарти, изменения и разяснения, които все още не са влезли в сила и не се прилагат от по-ранна дата от Дружеството

Към датата на одобрение на този финансов отчет са публикувани нови стандарти, изменения и разяснения към съществуващи вече стандарти, които са влезли в сила и са приети от ЕС за финансовата година, започваща на 1 януари 2023 г., и не са били приложени от по-ранна дата от Дружеството. Ръководството очаква всички стандарти и изменения да бъдат приети в счетоводната политика на Дружеството през първия период, започващ след датата на влизането им в сила.

Информация за тези стандарти и изменения, които имат ефект върху финансовия отчет на Дружеството, е представена по-долу.

Изменения в МСС 1 Представяне на финансовите отчети и МСФО Изявления за приложение 2: Оповестяване на счетоводните политики в сила от 1 януари 2023 г., приети от ЕС

Дружеството оповестява съществената информация свързана със счетоводната политика, вместо основните счетоводни политики. Измененията поясняват, че информацията за счетоводната политика е съществена, ако потребителите на финансовите отчети на предприятието се нуждаят от нея, за да разберат друга съществена информация във финансовите отчети и ако предприятието разкрива несъществена информация за счетоводната политика, тази информация не трябва да преобладава над съществената информация за счетоводната политика.

Изменения в МСС 8 Счетоводна политика, промени в счетоводните приблизителни оценки и грешки, в сила от 1 януари 2023 г., приети от ЕС

Измененията въвеждат определението за счетоводни приблизителни оценки и включват други изменения към МСС 8, които помагат на дружествата да разграничават промените в счетоводните приблизителни оценки от промените в счетоводните политики. Измененията ще помогнат на дружествата да подобрят качеството на оповестяванията на счетоводната политика, така че информацията да бъде по-полезна за инвеститорите и другите основни потребители на финансовите отчети.

Изменения в МСС 12 Данъци върху дохода: Отсрочените данъци свързани с активи и пасиви, произтичащи от единични транзакции в сила от 1 януари 2023 г., прието от ЕС

Предприятието трябва да прилага измененията в стандарта за транзакциите, които възникват на или след началото на най-скорошния представен сравнителен период. Също така Дружеството следва да признава в началото на най-скорошния представен сравнителен период отсрочени данъци за всички временни разлики, свързани с лизингови договори и задължения за извеждане от експлоатация и да признава кумулативния ефект от първоначалното прилагане на измененията като корекция на началното салдо на неразпределената печалба (или друг компонент на собствения капитал, ако е приложимо) на съответната дата.

Изменения в МСС 1 Представяне на финансовите отчети: Класификация на пасивите като текущи и нетекущи, в сила не по-рано от 1 януари 2024 г., все още не са приети от ЕС

Измененията в класификацията на пасивите като текущи или нетекущи засягат само представянето на пасивите в отчета за финансовото състояние, но не и размера или момента на признаването на активи, пасиви, приходи или разходи или информацията, която дружествата оповестяват за тези елементи. Измененията имат за цел да изяснят следното:

• класификацията на пасивите като текущи или нетекущи трябва да се основава на съществуващи права в края на отчетния период и да се приведе в съответствие формулировката на текстовете във всички засегнати параграфи, за да се изясни „правото“ на отсрочване на уреждането на пасива с поне дванадесет месеца. Изрично се посочва, че само наличните права „в края на отчетния период“ трябва да влияят върху класификацията на пасива;

• класификацията не се влияе от очакванията на Дружеството дали ще упражни правото си да отсрочи уреждането на пасива; и

• уреждането на пасивите може да се осъществи чрез прехвърляне на парични средства, капиталови инструменти, други активи или услуги на контрагента.

Изменения на МСФО 16 Лизинг: Задължение по лизинг при продажба и обратен лизинг в сила не по-рано от 1 януари 2024 г. Все още не са приети от ЕС

Измененията на МСФО 16 изискват от Дружеството продавач-наемател да оценява впоследствие лизинговите пасиви, произтичащи от обратен лизинг, по начин, по който не признава никаква сума от печалбата или загубата, която се отнася до правото на ползване, което то запазва. Новите изисквания не възпрепятстват продавача-наемател да признае в печалбата или загубата печалба или загуба, свързана с частичното или пълното прекратяване на лизинговия договор. Измененията на МСФО 16 не предписват специфични изисквания за оценяване на лизинговите пасиви, произтичащи от обратен лизинг.

МСФО 14 „Отсрочени сметки при регулирани цени” в сила от 1 януари 2016 г., не е приет от ЕС

МСФО 14 „Отсрочени сметки при регулирани цени” позволява на дружества, прилагащи за първи път МСФО, да продължат признаването на суми, свързани с регулирани цени в съответствие с изискванията на тяхната предишна счетоводна база. С цел подобряване на съпоставимостта с отчети на дружества, които вече прилагат МСФО и не признават такива суми, стандартът изисква да бъде представен отделно ефектът от регулираните цени.

#### Счетоводна политика

* 1. **Общи положения**

Най-значимите счетоводни политики, прилагани при изготвянето на финансовия отчет, са представени по долу.

Финансовият отчет е съставен при спазване на принципите за оценка за всеки вид активи, пасиви, приходи и разходи съгласно МСФО. Базите за оценка са оповестени подробно по-нататък в счетоводната политика към финансовите отчети. Финансовите отчети са съставени при спазване на принципа на действащо предприятие.

Следва да се отбележи, че при съставянето на представените финансови отчети са използвани счетоводни оценки и допускания. Въпреки че те са базирани на информация, предоставена на ръководството към датата на съставяне на финансовите отчети, реалните резултати могат да се различават от направените оценки и допускания.

#### Отчитане по сегменти

Ръководството определя оперативните сегменти на базата на основните приходи, които Дружеството реализира.

Всеки от тези оперативни сегменти се управлява отделно. Всички сделки между сегментите се осъществяват по цени на съответстващи сделки между независими страни.

При отчитането по сегменти според МСФО 8 „Оперативни сегменти” Дружеството прилага политика на оценяване, съответстваща на политиката на оценяване, използвана във финансовия отчет.

Освен това, активите на Дружеството, които не се отнасят директно към дейността на някой от сегментите, не се разпределят по сегменти.

Финансовите приходи и разходи не се включват в резултатите на оперативните сегменти, които редовно се преглеждат от лицата, отговорни за вземане на оперативни решения.

Не са настъпили промени в методите за оценка, използвани за определяне на печалбата или загубата на сегментите в предходни отчетни периоди. Не се прилага асиметрично разпределение между сегментите.

#### Представяне на финансовия отчет

Финанcовият отчет е предcтавен в cъответcтвие c МCC 1 „Предcтавяне на финанcови отчети”. Дружеството прие да предcтавя отчета за вcеобхватния доход в единен отчет.

В отчета за финанcовото cъcтояние cе предcтавят два cравнителни периода, когато Дружеството:

* прилага cчетоводна политика ретроcпективно;
* преизчиcлява ретроcпективно позиции във финанcовия отчет; или
* преклаcифицира позиции във финанcовия отчет.

Към 30.09.2023 г. е представен един сравнителен период.

#### Инвестиции в асоциирани предприятия

Асоциирани са тези предприятия, върху които Дружеството е в състояние да оказва значително влияние, но които не са нито дъщерни предприятия, нито съвместно контролирани предприятия. Инвестициите в асоциирани предприятия се отчитат по метода на собствения капитал.

Дружеството признава дивидент от асоциирано предприятие в печалбата или загубата в своите индивидуални финансови отчети, когато бъде установено правото му да получи дивидента.

Всички последващи промени в размера на участието на Дружеството в собствения капитал на асоциираното предприятие се признават в балансовата стойност на инвестицията. Промени, дължащи се на печалбата или загубата, реализирана от асоциираното предприятие, се отразяват във финансовия отчет за печалбата или загубата и другия всеобхватен доход на ред “Печалба/(Загуба) от инвестиции, отчитани по метода на собствения капитал”.

В случаите, в които делът на Дружеството в реализираните загуби на асоциираното предприятие надвиши размера на участието й в асоциираното предприятие, включително и необезпечените вземания, Дружеството не признава своя дял в по-нататъшните загуби на асоциираното предприятие, освен ако Дружеството няма поети договорни или фактически задължения или е извършила плащания от името на асоциираното предприятие. Ако впоследствие асоциираното предприятие реализира печалби, Дружеството признава своя дял дотолкова, доколкото делът на печалбата надвиши натрупания дял на загубите, които не са били признати по-рано.

#### Лизинг

* + 1. **Дружеството като лизингополучател**

За новите договори, Дружеството преценява дали даден договор е или съдържа лизинг. Лизингът се определя като „договор или част от договор, който предоставя правото да се използва актив (базовият актив) за определен период от време в замяна на възнаграждение.“. За да приложи това определение, Дружеството извършва три основни преценки:

* + - * дали договорът съдържа идентифициран актив, който или е изрично посочен в договора, или е посочен по подразбиране в момента, когато активът бъде предоставен за ползване
      * Дружеството има правото да получава по същество всички икономически ползи от използването на актива през целия период на ползване, в рамките на определения обхват на правото му да използва актива съгласно договора
      * Дружеството има право да ръководи използването на идентифицирания актив през целия период на ползване.

Дружеството оценява дали има правото да ръководи „как и с каква цел“ ще се използва активът през целия период на ползване.

#### Оценяване и признаване на лизинг от дружеството като лизингополучател

На началната дата на лизинговия договор Дружеството признава актива с право на ползване и пасива по лизинга в отчета за финансовото състояние. Активът с право на ползване се оценява по цена на придобиване, която се състои от размера на първоначалната оценка на пасива по лизинга, първоначалните преки разходи, извършени от Дружеството, оценка на разходите, които лизингополучателят ще направи за демонтаж и преместване на основния актив в края на лизинговия договор и всякакви лизингови плащания, направени преди датата на започване на лизинговия договор (минус получените стимули по лизинга).

Дружеството амортизира актива с право на ползване по линейния метод от датата на започване на лизинга до по-ранната от двете дати: края на полезния живот на актива с право на ползване или изтичане на срока на лизинговия договор. Дружеството също така преглежда активите с право на ползване за обезценка, когато такива индикатори съществуват.

На началната дата на лизинговия договор Дружеството оценява пасива по лизинга по настоящата стойност на лизинговите плащания, които не са изплатени към тази дата, дисконтирани с лихвения процент, заложен в лизинговия договор, ако този процент може да бъде непосредствено определен или диференциалния лихвен процент на Дружеството.

За да определи диференциалния лихвен процент, Дружеството:

* + - * използва лихвен процент състоящ се от безрисковия лихвен процент и надбавка отразяваща кредитния риск свързан с Дружеството и коригиран допълнително поради специфичните условия на лизинговия договор, в т.ч. срок, държава, валута и обезпечения.

Лизинговите плащания, включени в оценката на лизинговото задължение, се състоят от фиксирани плащания (включително по същество фиксирани), променливи плащания въз основа на индекс или процент, суми, които се очаква да бъдат дължими от лизингополучателя по гаранциите за остатъчна стойност и плащания, произтичащи от опции, ако е достатъчно сигурно, че Дружеството ще упражни тези опции.

След началната дата пасивът по лизинга се намалява с размера на извършените плащания и се увеличава с размера на лихвата. Пасивът по лизинга се преоценява, за да отрази преоценките или измененията на лизинговия договор или да отрази коригираните фиксирани по същество лизингови плащания.

Когато задължението за лизинг се преоценява, съответната корекция се отразява в актива с право на ползване или се признава в печалбата или загубата, ако балансовата стойност на актива с право на ползване вече е намалена до нула.

Дружеството е избрало да отчита краткосрочните лизингови договори и лизинга на активи с ниска стойност, като използва практическите облекчения, предвидени в стандарта. Вместо признаване на активи с право на ползване и задължения по лизингови договори, плащанията във връзка с тях се признават като разход в печалбата или загубата по линейния метод за срока на лизинговия договор.

В отчета за финансовото състояние, активите с право на ползване са включени в имоти, машини и съоръжения, а задълженията по лизингови договори са включени в търговски и други задължения / представени на отделен ред.

Опциите за удължаване и прекратяване са включени в редица наеми на имоти и оборудване в дружеството. Те се използват за увеличаване на оперативната гъвкавост по отношение на управлението на активите, използвани в операциите на дружеството. Повечето притежавани опции за удължаване и прекратяване се упражняват само от дружеството, а не от съответния лизингодател.

Дружеството е лизингополучател по договори за лизинг.

В съответствие с изискванията на МСС 17 „Лизинг” правата за разпореждане с актива се прехвърлят от лизингодателя върху лизингополучателя в случаите, в които лизингополучателят понася съществените рискове и изгоди, произтичащи от собствеността върху наетия актив.

При сключване на договор за финансов лизинг активът се признава в отчета за финансовото състояние на лизингополучателя по по-ниската от двете стойности –

справедливата стойност на наетия актив и настоящата стойност на минималните лизингови плащания плюс непредвидени плащания, ако има такива. В отчета за финансовото състояние се отразява и съответното задължение по финансов лизинг, независимо от това дали част от лизинговите плащания се дължат авансово при сключване на договора за финансов лизинг.

Впоследствие лизинговите плащания се разпределят между финансов разход и намаление на неплатеното задължение по финансов лизинг.

Лизинг на земя и сгради се класифицира по отделно, като се разграничават компонентите земя и сгради пропорционално на съотношението на справедливите стойности на дяловете им в лизинговия договор към датата, на която активите са признати първоначално.

Активите, придобити при условията на финансов лизинг, се амортизират в съответствие с изискванията на МСС 16 „Имоти, машини и съоръжения” или МСС 38 „Нематериални активи”.

Лихвената част от лизинговата вноска представлява постоянен процент от непогасеното задължение и се признава в печалбата или загубата за периода на лизинговия договор.

Всички останали лизингови договори се считат за оперативни лизингови договори. Плащанията по оперативен лизингов договор се признават като разходи по линейния метод за срока на споразумението. Разходите, свързани с оперативния лизинг, напр. разходи за поддръжка и застраховки, се признават в печалбата или загубата в момента на възникването им.

#### Приходи

За да определи дали и как да признае приходи, Дружеството използва следните 5 стъпки:

* Идентифициране на договора с клиент
* Идентифициране на задълженията за изпълнение
* Определяне на цената на сделката
* Разпределение на цената на сделката към задълженията за изпълнение
* Признаване на приходите, когато са удовлетворени задълженията за изпълнение.

Приходите се признават или в даден момент или с течение на времето, когато или докато Дружеството удовлетвори задълженията за изпълнение, прехвърляйки обещаните стоки или услуги на своите клиенти.

Дружеството признава като задължения по договор възнаграждение, получено по отношение на неудовлетворени задължения за изпълнение и ги представя като други задължения в отчета за финансовото състояние. По същия начин, ако Дружеството удовлетвори задължение за изпълнение, преди да получи възнаграждението, то признава в отчета за финансовото състояние или актив по договора, или вземане, в зависимост от това дали се изисква нещо друго освен определено време за получаване на възнаграждението.

#### Приходи от лихви и дивиденти

Приходите от лихви се отчитат текущо по метода на ефективната лихва, съгласно изискванията на МСФО 9 „Финансови инструменти”.

Приходите от дивиденти се признават в момента на възникване на правото за получаване на плащането.

#### Активи и пасиви по договори с клиенти

Дружеството признава активи и/или пасиви по договор, когато една от страните по договора е изпълнила задълженията си в зависимост от връзката между дейността на предприятието и плащането от клиента. Дружеството представя отделно всяко безусловно право на възнаграждение като вземане. Вземане е безусловното право на предприятието да получи възнаграждение.

Пасиви по договор се признават в отчета за финансовото състояние, ако клиент заплаща възнаграждение или дружеството има право на възнаграждение, което е безусловно, преди да е прехвърлен контрола върху стоката или услугата.

Дружеството признава активи по договор, когато задълженията за изпълнение са удовлетворени и плащането не е дължимо от страна на клиента. Актив по договор е правото на предприятието да получи възнаграждение в замяна на стоките или услугите, които предприятието е прехвърлило на клиент.

Последващо Дружеството оценява актив по договора в съответствие с МСФО 9

„Финансови инструменти”.

#### Оперативни разходи

Оперативните разходи се признават в печалбата или загубата при ползването на услугите или на датата на възникването им.

Дружеството отчита два вида разходи, свързани с изпълнението на договорите за доставка на услуги/стоки/с клиенти: разходи за сключване/постигане на договора и разходи за изпълнение на договора. Когато разходите не отговарят на условията за разсрочване съгласно изискванията на МСФО 15, същите се признават като текущи в момента на възникването им като например не се очаква да бъдат възстановени или периодът на разсрочването им е до една година.

Следните оперативни разходи винаги се отразяват като текущ разход в момента на възникването им:

* Общи и административни разходи (освен ако не са за сметка на клиента);
* Разходи за брак на материални запаси;
* Разходи, свързани с изпълнение на задължението;
* Разходи, за които предприятието не може да определи, дали са свързани с удовлетворено или неудовлетворено задължение за изпълнение.

Разходите за гаранции се признават и се приспадат от свързаните с тях провизии при признаването на съответния приход.

#### Разходи за лихви и разходи по заеми

Разходите за лихви се отчитат текущо по метода на ефективната лихва.

Разходите по заеми основно представляват лихви по заемите на Дружеството. Всички разходи по заеми, които директно могат да бъдат отнесени към закупуването, строителството или производството на един отговарящ на условията актив, се капитализират през периода, в който се очаква активът да бъде завършен и приведен в готовност за използване или продажба. Останалите разходи по заеми следва да се признават като разход за периода, в който са възникнали, в отчета за печалбата или загубата/отчета за печалбата или загубата и другия всеобхватен доход на ред „Финансови разходи”.

Когато са получени заеми без конкретно целево предназначение и те са използвани за придобиването на един отговарящ на условията актив, размерът на

разходите по заеми, които могат да се капитализират, се определя чрез прилагане на процент на капитализация към разходите по този актив. Процентът на капитализация е средно претеглената величина на разходите по заеми, отнесени към заемите на Дружеството, които са непогасени през периода, като се изключат заемите, получени специално за целите на придобиване на един отговарящ на условията актив.

#### Машини и съоръжения

Машините и съоръженията се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващото оценяване се извършва по цена на придобиване, намалена с натрупаните амортизации и загуби от обезценка. Направените обезценки се отчитат като разход и се признават в отчета за печалбата или загубата и другия всеобхватен доход за съответния период.

Последващите разходи, свързани с определен актив от машини и съоръжения, се прибавят към балансовата сума на актива, когато е вероятно Дружеството да има икономически ползи, надвишаващи първоначално оценената ефективност на съществуващия актив. Всички други последващи разходи се признават за разход за периода, в който са направени.

Остатъчната стойност и полезният живот на машини и съоръжения се преценяват от ръководството към всяка отчетна дата.

Машини и съоръжения, придобити при условията на лизингови договори, се амортизират на база на очаквания полезен срок на годност, определен посредством сравнение с подобни собствени активи на Дружеството, или на база на лизинговия договор, ако неговият срок е по-кратък.

Амортизацията на имоти, машини и съоръжения се изчислява, като се използва линейният метод върху оценения полезен живот на отделните групи активи, както следва:

* сгради 25 години
* машини 3.33 години
* транспортни средства 4 години
* стопански инвентар 6.67 години
* компютри 2 години
* други 6.67 години

Разходите за амортизация са включени в отчета за печалбата или загубата и другия всеобхватен доход на ред „Амортизация на нефинансови активи”.

Избраният праг на същественост за имотите, машините и съоръженията на Дружеството е в размер на 700 лв.

#### Тестове за обезценка на нематериални активи и имоти, машини и съоръжения

При изчисляване размера на обезценката Дружеството дефинира най-малката разграничима група активи, за която могат да бъдат определени самостоятелни парични потоци (единица, генерираща парични потоци). В резултат на това някои от активите подлежат на тест за обезценка на индивидуална база, а други - на база на единица, генерираща парични потоци.

Всички активи и единици, генериращи парични потоци, се тестват за обезценка поне веднъж годишно. Всички други отделни активи или единици, генериращи

парични потоци, се тестват за обезценка, когато събития или промяна в обстоятелствата индикират, че тяхната балансова стойност не може да бъде възстановена.

За загуба от обезценка се признава сумата, с която балансовата стойност на даден актив или единица, генерираща парични потоци, превишава възстановимата им стойност, която е по-високата от справедливата стойност, намалена с разходите по продажба на даден актив, и неговата стойност в употреба. За да определи стойността в употреба, ръководството на Дружеството изчислява очакваните бъдещи парични потоци за всяка единица, генерираща парични потоци, и определя подходящия дисконтов фактор с цел калкулиране на настоящата стойност на тези парични потоци. Данните, използвани при тестването за обезценка, се базират на последния одобрен бюджет на Дружеството, коригиран при необходимост с цел елиминиране на ефекта от бъдещи реорганизации и значителни подобрения на активи. Дисконтовите фактори се определят за всяка отделна единица, генерираща парични потоци, и отразяват съответния им рисков профил, оценен от ръководството на Дружеството.

Загубите от обезценка на единица, генерираща парични потоци, се посочват в намаление на балансовата сума на активите от тази единица. За всички активи на Дружеството ръководството преценява последващо дали съществуват индикации за това, че загубата от обезценка, призната в предходни години, може вече да не съществува или да е намалена. Обезценка, призната в предходен период, се възстановява, ако възстановимата стойност на единицата, генерираща парични потоци, надвишава нейната балансова стойност.

#### Финансови инструменти Признаване и отписване

Финансовите активи и финансовите пасиви се признават, когато Дружеството стане страна по договорните условия на финансовия инструмент.

Финансовите активи се отписват, когато договорните права върху паричните потоци от финансовия актив изтичат или когато финансовият актив и по същество всички рискове и изгоди се прехвърлят.

Финансовите пасиви се отписват, когато задължението, посочено в договора, е изпълнено, е отменено или срокът му е изтекъл.

#### Класификация и първоначално оценяване на финансови активи

Първоначално финансовите активи се отчитат по справедлива стойност, коригирана с разходите по сделката, с изключение на финансовите активи по справедлива стойност през печалбата или загубата и търговските вземания, които не съдържат съществен финансов компонент. Първоначалната оценка на финансовите активи по справедлива стойност през печалбата или загубата не се коригира с разходите по сделката, които се отчитат като текущи разходи. Първоначалната оценка на търговските вземания, които не съдържат съществен финансов компонент представлява цената на сделката съгласно МСФО 15.

В зависимост от начина на последващо отчитане, финансовите активи се класифицират в една от следните категории:

* дългови инструменти по амортизирана стойност;
* финансови активи по справедлива стойност през печалбата или загубата;
* финансови активи по справедлива стойност през друг всеобхватен доход с или без рекласификация в печалбата или загубата в зависимост дали са дългови или капиталови инструменти.

Класификацията на финансовите активи се определя на базата на следните две условия:

* бизнес моделът на Дружеството за управление на финансовите активи;
* характеристиките на договорните парични потоци на финансовия актив.

Всички приходи и разходи, свързани с финансовите активи, които са признати в печалбата и загубата, се включват във финансови разходи, финансови приходи или други финансови позиции с изключение на обезценката на търговските вземания, която се представя на ред други разходи в отчета за печалбата или загубата и другия всеобхватен доход.

#### Последващо оценяване на финансовите активи Финансови активи по амортизирана стойност

Финансовите активи се оценяват по амортизирана стойност, ако активите изпълняват следните критерии и не са определени за оценяване по справедлива стойност през печалбата и загубата:

* дружеството управлява активите в рамките на бизнес модел, чиято цел е да държи финансовите активи и да събира техните договорни парични потоци;
* съгласно договорните условия на финансовия актив на конкретни дати възникват парични потоци, които са единствено плащания по главница и лихва върху непогасената сума на главницата.

Тази категория включва недеривативни финансови активи като заеми и вземания с фиксирани или определими плащания, които не се котират на активен пазар. След първоначалното признаване те се оценяват по амортизирана стойност с използване на метода на ефективната лихва. Дисконтиране не се извършва, когато ефектът от него е несъществен. Дружеството класифицира в тази категория парите и паричните еквиваленти, търговските и други вземания.

#### Вземания

Вземанията са суми, дължими от контрагенти за начислени и падежирали лихви по притежавани дългови ценни книжа. Обикновено те се дължат за уреждане в кратък срок и следователно са класифицирани като текущи. Вземанията се признават първоначално в размер на безусловното възнаграждение, освен ако съдържат значителни компоненти на финансиране. Дружеството държи вземания с цел събиране на договорните парични потоци и следователно ги оценява по амортизирана стойност, като използва метода на ефективната лихва. Дисконтиране не се извършва, когато ефектът от него е несъществен.

#### Финансови активи по справедлива стойност през печалбата или загубата

Финансови активи, за които не е приложим бизнес модел „държани за събиране на договорните парични потоци“ или бизнес модел „държани за събиране и продажба“, както и финансови активи, чиито договорни парични потоци не са единствено плащания на главница и лихви, се отчитат по справедлива стойност през печалбата или загубата.

Промените в справедливата стойност на активите в тази категория се отразяват в печалбата и загубата. Справедливата стойност на финансовите активи в тази

категория се определя чрез котирани цени на активен пазар или чрез използване на техники за оценяване, в случай че няма активен пазар.

При формиране на справедливата стойност на облигации, допуснати до или търгувани на регулиран пазар или друго място за търговия при активен пазар, както и за определяне на справедливата стойност на облигации, които не се търгуват и не са допуснати до търговия на регулирани пазари или други места за търговия, се прилага методът на дисконтираните нетни парични потоци по формулата по-долу с норма на дисконтиране:

*P*  

*C* / *n*   *F*

*i*1 (1  *r* / *n*)*i*1 *w*

*N*

1  *r* / *n**i*1 *w*

Където:

P – цената на ценната книга

F – главницата на ценната книга

C – годишният купон на облигацията n – брой лихвени плащания за година N – общ брой на лихвените плащания r – процент на дисконтиране

i – пореден номер на лихвеното плащане

*w*  *дни до следващото лихвено плащане общ брой дни между две лихвени плащания*

#### Финансови активи по справедлива стойност през друг всеобхватен доход

Дружеството отчита финансовите активи по справедлива стойност в друг всеобхватен доход, ако активите отговарят на следните условия:

* Дружеството управлява активите в рамките на бизнес модел, чиято цел е да държи финансовите активи, за да събира договорни парични потоци и да ги продава; и
* Съгласно договорните условия на финансовия актив на конкретни дати възникват парични потоци, които са единствено плащания на главница и лихви върху непогасената сума на главницата.

Финансови активи по справедлива стойност през друг всеобхватен доход включват:

* Капиталови ценни книжа, които не са държани за търгуване и които дружеството неотменимо е избрало при първоначално признаване, да признае в тази категория. Това са стратегически инвестиции и групата счита тази класификация за по-релевантна.
* Дългови ценни книжа, при които договорните парични потоци са само главница и лихви, и целта на бизнес модела на дружеството за държане се

постига както чрез събиране на договорни парични потоци, така и чрез продажба на финансовите активи.

При освобождаването от капиталови инструменти от тази категория всяка стойност, отчетена в преоценъчния резерв на инструментите се прекласифицира в неразпределената печалба.

При освобождаването от дългови инструменти от тази категория всяка стойност, отчетена в преоценъчния резерв на инструментите се прекласифицира в печалбата или загубата за периода.

#### Обезценка на финансовите активи

Изискванията за обезценка съгласно МСФО 9, използват повече информация, ориентирана към бъдещето, за да признаят очакваните кредитни загуби – моделът за „очакваните кредитни загуби.

Инструментите, които попадат в обхвата на новите изисквания, включват заеми и други дългови финансови активи, оценявани по амортизирана стойност, търговски вземания, активи по договори, признати и оценявани съгласно МСФО 15, както и кредитни ангажименти и някои договори за финансова гаранция (при емитента), които не се отчитат по справедлива стойност през печалбата или загубата.

Признаването на кредитни загуби вече не зависи от настъпването на събитие с кредитна загуба. Вместо това Дружеството разглежда по-широк спектър от информация при оценката на кредитния риск и оценяването на очакваните кредитни загуби, включително минали събития, текущи условия, разумни и поддържащи прогнози, които влияят върху очакваната събираемост на бъдещите парични потоци на инструмента.

При прилагането на тази подход, насочен към бъдещето, се прави разграничение между:

* финансови инструменти, чието кредитното качество не се е влошило значително спрямо момента на първоначалното признаване или имат нисък кредитен риск (Фаза 1) и
* финансови инструменти, чието кредитното качество се е влошило значително спрямо момента на първоначалното признаване или на които кредитния риск не е нисък (Фаза 2)
* „Фаза 3“ обхваща финансови активи, които имат обективни доказателства за обезценка към отчетната дата.

12-месечни очаквани кредитни загуби се признават за първата категория, докато очакваните загуби за целия срок на финансовите инструменти се признават за втората категория. Очакваните кредитни загуби се определят като разликата между всички договорни парични потоци, които се дължат на Дружеството и паричните потоци, които тя действително очаква да получи („паричен недостиг“). Тази разлика е дисконтирана по първоначалния ефективен лихвен процент (или с коригирания спрямо кредита ефективен лихвен процент).

Изчисляването на очакваните кредитни загуби се определя на базата на вероятностно претеглената приблизителна оценка на кредитните загуби през очаквания срок на финансовите инструменти.

#### Вземания

Дружеството използва опростен подход при отчитането на търговските и други вземания, както и на активите по договор и признава загуба от обезценка като очаквани кредитни загуби за целия срок. Те представляват очакваният недостиг в

договорните парични потоци, като се има предвид възможността за неизпълнение във всеки момент от срока на финансовия инструмент. Дружеството използва своя натрупан опит, външни показатели и информация в дългосрочен план, за да изчисли очакваните кредитни загуби чрез разпределянето на клиентите по индустрии и срочна структура на вземанията и използвайки матрица на провизиите.

Относно паричните средства в банкови институции се прилага следната формула за определяне на очакваните кредитни загуби:

ECL= EAD\*LGD\*PD, където:

* EAD - Сума на депозираните средства, вкл. депозити на виждане (разплащателни сметки);
* LGD - В зависимост от кредитния рейтинг, присъединен на банката прилагаме стойност на LGD;
* PD - В зависимост от кредитния рейтинг, присъединен на банката прилагаме стойност на LGD.

ECL (ОКЗ) представлява сумата на очакваните кредитни загуби за всяка експозиция към финансова институция, към която е изложено Дружеството.

Очакваните кредитни загуби към 01.01.2023 г. и към 30.09.2023 г. на паричните средства по разплащателни сметки на Дружеството са незначителни, тъй като банките са с добър кредитен рейтинг.

#### Финансови активи, отчитани по справедлива стойност през друг всеобхватен доход

Дружеството признава очакваните 12-месечни кредитни загуби за финансови активи, отчитани по справедлива стойност през друг всеобхватен доход. Тъй като повечето от тези инструменти имат добър кредитен рейтинг, вероятността от неизпълнение се очаква да бъде ниска. Въпреки това към всяка отчетна дата Дружеството оценява дали съществува значително увеличение на кредитния риск на инструмента.

При оценяването на тези рискове Дружеството разчита на готовата налична информация като кредитните рейтинги, публикувани от основните агенции за кредитен рейтинг за съответния актив. Дружеството държи единствено прости финансови инструменти, за които специфични кредитни рейтинги обикновено са на разположение. Ако няма информация или информацията относно факторите, които влияят на рейтинга на наличния актив, е ограничена, Дружеството обединява подобни инструменти в един портфейл, за да оцени на тази база дали има значително увеличение на кредитния риск.

В допълнение, Дружеството разглежда и други показатели като неблагоприятни промени в дейността, икономически или финансови условия, които могат да засегнат способността на издателя на капиталовия инструмент / кредитополучателя да изпълни задълженията си по дълга или неочаквани промени в оперативните резултати на емитента / заемополучателя.

Ако някой от тези показатели води до значително увеличение на кредитния риск на инструментите, Дружеството признава за тези инструменти или този клас инструменти очаквани кредитни загуби за целия срок на инструмента.

#### Класификация и оценяване на финансовите пасиви

Финансовите пасиви на Дружеството включват търговски и други финансови задължения.

Финансовите пасиви се оценяват първоначално по справедлива стойност и, където е приложимо, се коригират по отношение на разходите по сделката, освен ако Дружеството не е определило даден финансов пасив като оценяван по справедлива стойност през печалбата и загубата.

Финансовите пасиви се оценяват последващо по амортизирана стойност, използвайки метода на ефективната лихва, с изключение на деривативи и финансови пасиви, които са определени за оценяване по справедлива стойност през печалбата или загубата (с изключение на деривативни финансови инструменти, които са определени и ефективни като хеджиращ инструмент).

Всички разходи свързани с лихви и, ако е приложимо, промени в справедливата стойност на инструмента, които се отчитат в печалбата или загубата, се включват във финансовите разходи или финансовите приходи.

#### Пари и парични еквиваленти

Парите и паричните еквиваленти се състоят от наличните пари в брой, парични средства по банкови сметки, безсрочни депозити и депозити до 3 месеца.

#### Данъци върху дохода

Разходите за данъци, признати в печалбата или загубата, включват сумата на отсрочените и текущи данъци, които не са признати в другия всеобхватен доход или директно в собствения капитал.

Текущите данъчни активи и/или пасиви представляват тези задължения към или вземания от данъчните институции, отнасящи се за текущи или предходни отчетни периоди, които не са платени към датата на финансовия отчет. Текущият данък е дължим върху облагаемия доход, който се различава от печалбата или загубата във финансовите отчети. Изчисляването на текущия данък е базиран на данъчните ставки и на данъчните закони, които са в сила към края на отчетния период.

Отсрочените данъци се изчисляват по пасивния метод за всички временни разлики между балансовата стойност на активите и пасивите и тяхната данъчна основа. Отсрочен данък не се предвижда при първоначалното признаване на актив или пасив, освен ако съответната транзакция не засяга данъчната или счетоводната печалба.

Отсрочените данъчни активи и пасиви не се дисконтират. При тяхното изчисление се използват данъчни ставки, които се очаква да бъдат приложими за периода на реализацията им, при условие че те са влезли в сила или е сигурно, че ще влезнат в сила, към края на отчетния период.

Отсрочените данъчни пасиви се признават в пълен размер.

Отсрочени данъчни активи се признават, само ако съществува вероятност те да бъдат усвоени чрез бъдещи облагаеми доходи. Относно преценката на ръководството за вероятността за възникване на бъдещи облагаеми доходи, чрез които да се усвоят отсрочени данъчни активи, вижте пояснение 4.11.1.

Отсрочени данъчни активи и пасиви се компенсират, само когато Дружеството има право и намерение да компенсира текущите данъчни активи или пасиви от същата данъчна институция.

Промяната в отсрочените данъчни активи или пасиви се признава като компонент от данъчния приход или разход в печалбата или загубата, освен ако те не са свързвани с позиции, признати в другия всеобхватен доход или директно в собствения капитал, при което съответният отсрочен данък се признава в другия всеобхватен доход или в собствения капитал.

#### Сделки в чуждестранна валута

Отделните елементи на финансовите отчети на Дружеството се оценяват във валутата на основната икономическа среда, в която той извършва дейността си („функционална валута”). Финансовите отчети на Инвестиционното дружество са изготвени в български лева (лв.). Това е функционалната валута и валутата на представяне на Инвестиционното дружество.

Сделките в чуждестранна валута се отчитат при първоначалното им признаване в отчетната валута на Дружеството по официалния обменен курс за деня на сделката, (обявения фиксинг на Българска народна банка). Приходите и разходите от курсови разлики, които възникват при уреждането на тези сделки и преоценяването на паричните позиции в чуждестранна валута в края на периода, са отразени в отчета за печалбата или загубата и другия всеобхватен доход.

#### Собствен капитал и плащания на дивиденти

Акционерният капитал на Дружеството отразява номиналната стойност на емитираните акции.

Премийният резерв включва премии, получени при първоначално или последващо емитиране на акционерен капитал. Всички разходи по сделки, свързани с емитиране на акции, са приспаднати от внесения капитал, нетно от данъчни облекчения.

Другите резерви включват:

* законови резерви.

Неразпределената печалба включва текущия финансов резултат посочен в отчета за всеобхватния доход и натрупаните печалби и непокрити загуби от минали периоди.

Всички транзакции със собствениците на Дружеството са представени отделно в отчета за собствения капитал.

#### Пенсионни и краткосрочни възнаграждения на служителите

Дружеството отчита краткосрочни задължения по компенсируеми отпуски, възникнали поради неизползван платен годишен отпуск в случаите, в които се очаква той да бъдат ползван в рамките на 12 месеца след датата на отчетния период, през който наетите лица са положили труда, свързан с тези отпуски. Краткосрочните задължения към персонала включват надници, заплати и социални осигуровки.

Дружеството не е разработвало и не прилага планове за възнаграждения на служителите след напускане.

Всички други разходи, свързани с разходи за пенсионни възнаграждения на служителите, са включени в „Разходи за персонала”.

Краткосрочните доходи на служителите, включително и полагаемите се отпуски, са включени в текущите пасиви на ред „Пенсионни и други задължения към персонала” по недисконтирана стойност, която Дружеството очаква да изплати.

#### Провизии, условни пасиви и условни активи

Провизиите се признават, когато има вероятност сегашни задължения в резултат от минало събитие да доведат до изходящ поток на ресурси от Дружеството и може да бъде направена надеждна оценка на сумата на задължението. Възможно е срочността или сумата на изходящия паричен поток да е несигурна. Сегашно задължение се поражда от наличието на правно или конструктивно задължение вследствие на минали събития, например правни спорове или обременяващи договори. Провизиите за преструктуриране се признават само ако е разработен и приложен подробен формален план за преструктуриране или ръководството е обявило основните моменти на плана за преструктуриране пред тези, които биха били засегнали. Провизии за бъдещи загуби от дейността не се признават.

Сумата, която се признава като провизия, се изчислява на база най-надеждната оценка на разходите, необходими за уреждане на сегашно задължение към края на отчетния период, като се вземат в предвид рисковете и несигурността, свързани със сегашното задължение. Когато съществуват редица подобни задължения, вероятната необходимост от изходящ поток за погасяване на задължението се определя, като се отчете групата на задълженията като цяло. Провизиите се дисконтират, когато ефектът от времевите разлики в стойността на парите е значителен.

Обезщетения от трети лица във връзка с дадено задължение, за които Дружеството е сигурно, че ще получи, се признават като отделен актив. Този актив може и да не надвишава стойността на съответната провизия.

Провизиите се преразглеждат към края на всеки отчетен период и стойността им се коригира, за да се отрази най-добрата приблизителна оценка.

В случаите, в които се счита, че е малко вероятно да възникне изходящ поток на икономически ресурси в резултат на текущо задължение, пасив не се признава. Условните пасиви следва да се оценяват последващо по по-високата стойност между описаната по-горе сравнима провизия и първоначално признатата сума, намалена с натрупаната амортизация.

Вероятни входящи потоци на икономически ползи, които все още не отговарят на критериите за признаване на актив, се смятат за условни активи.

#### Значими преценки на ръководството при прилагане на счетоводната политика

Значимите преценки на ръководството при прилагането на счетоводните политики на Дружеството, които оказват най-съществено влияние върху финансовите отчети, са описани по-долу. Основните източници на несигурност при използването на приблизителните счетоводни оценки са описани в пояснение 4.19.

Ръководството основава своите преценки, оценки и предположения на историческия опит и на други различни фактори, включително очакванията за бъдещи събития, за които ръководството смята, че са разумни при дадените обстоятелства. Получените счетоводни преценки и оценки рядко ще се равняват на свързаните с тях действителни резултати. Преценките, оценките и предположенията, които имат значителен риск да доведат до съществена корекция на балансовите стойности на активите и пасивите (вижте съответните бележки) през следващата финансова година, са разгледани по-долу.

#### Отсрочени данъчни активи

Оценката на вероятността за бъдещи облагаеми доходи за усвояването на отсрочени данъчни активи се базира на последната одобрена бюджетна прогноза, коригирана относно значими необлагаеми приходи и разходи и специфични ограничения за пренасяне на неизползвани данъчни загуби или кредити. Данъчните норми в различните юрисдикции, в които Дружеството извършва дейност, също се вземат предвид. Ако надеждна прогноза за облагаем доход предполага вероятното използване на отсрочен данъчен актив особено в случаи, когато активът може да се употреби без времево ограничение, тогава отсроченият данъчен актив се признава изцяло. Признаването на отсрочени данъчни активи, които подлежат на определени правни или икономически ограничения или несигурност, се преценява от ръководството за всеки отделен случай на базата на специфичните факти и обстоятелства.

#### Контрол върху асоциирано предприятие Българска Финансова Къща АД

В пояснение [7](#_bookmark2) е описано, че Българска Финансова Къща АД е асоциирано предприятие на Дружеството въпреки че то притежава пряко и косвено повече от 50% от правата на глас в Българска Финансова Къща АД. На база на правната структура, организация и същност, чрез която дружеството косвено притежава проценти от правата на глас в асоциираното предприятие, Дружеството няма властта да назначава по-голямата част от членовете на Съвета на директорите няма властта да управлява съответните дейности на Българска Финансова Къща АД. Поради тази причина ръководството е стигнало до заключението, че Дружеството няма практическата възможност да управлява съответните дейности на Българска Финансова Къща АД еднолично и затова не е налице контрол.

#### Срок на лизинговите договори

При определяне на срока за лизинговите договори, ръководството взема предвид всички факти и обстоятелства, които създават икономически стимул да упражняват опция за удължаване или не упражняват опция за прекратяване. Опциите за удължаване (или периодите след опциите за прекратяване) са включени в срока на лизинга само ако е достатъчно сигурно, че лизинговият договор е удължен (или не е прекратен).

Срокът на лизинга се преоценява, ако опцията действително се упражнява (или не се упражнява) или Дружеството се задължава да я упражни (или не упражни). Оценката на разумната сигурност се преразглежда само ако настъпи значимо събитие или значителна промяна в обстоятелствата, която засяга тази оценка и това е под контрола на лизингополучателя.

#### Несигурност на счетоводните приблизителни оценки

При изготвянето на финансовия отчет ръководството прави редица предположения, оценки и допускания относно признаването и оценяването на активи, пасиви, приходи и разходи.

Действителните резултати могат да се различават от предположенията, оценките и допусканията на ръководството и в редки случаи съответстват напълно на предварително оценените резултати.

При изготвянето на представения финансов отчет значимите преценки на ръководството при прилагането на счетоводните политики на Дружеството и основните източници на несигурност на счетоводните приблизителни оценки не се различават от тези, оповестени в годишния финансов отчет на Дружеството към 31 декември 2022 г.

Информация относно съществените предположения, оценки и допускания, които оказват най-значително влияние върху признаването и оценяването на активи, пасиви, приходи и разходи е представена по-долу.

#### Обезценка на нефинансови активи

За загуба от обезценка се признава сумата, с която балансовата стойност на даден актив или единица, генерираща парични потоци, превишава възстановимата им стойност, която е по-високата от справедливата стойност, намалена с разходите по продажба на даден актив, и неговата стойност в употреба. При изчисляване на очакваните бъдещи парични потоци ръководството прави предположения относно бъдещите брутни печалби. Тези предположения са свързани с бъдещи събития и обстоятелства. Действителните резултати могат да се различават и да наложат значителни корекции в активите на Дружеството през следващата отчетна година.

В повечето случаи при определянето на приложимия дисконтов фактор се прави оценка на подходящите корекции във връзка с пазарния риск и рисковите фактори, които са специфични за отделните активи.

#### Справедлива стойност на финансови инструменти

Ръководството използва техники за оценяване на справедливата стойност на финансови инструменти при липса на котирани цени на активен пазар. При прилагане на техники за оценяване ръководството използва в максимална степен пазарни данни и предположения, които пазарните участници биха възприели при оценяването на даден финансов инструмент. Когато липсват приложими пазарни данни, ръководството използва своята най-добра оценка на предположенията, които биха направили пазарните участници. Тези оценки могат да се различават от действителните цени, които биха били определени при справедлива пазарна сделка между информирани и желаещи страни в края на отчетния период.

Когато даден актив или пасив, финансов или нефинансов, се оценява по справедлива стойност за целите на признаването или оповестяването, справедливата стойност се основава на цената, която би била получена за продажба на актив или платена за прехвърляне на пасив при сделка между участници на пазара към датата на измерване; и приема, че сделката ще се осъществи или: на основния пазар; или при липса на основен пазар, на най- изгодния пазар.

Справедливата стойност се измерва, като се използват предположенията, които участниците на пазара биха използвали при определяне на цената на актива или пасива, като приемат, че действат в техния икономически интерес. За нефинансовите активи оценката на справедливата стойност се основава на най- високото и най-доброто й използване. Използват се техники за оценяване, които са подходящи в конкретните обстоятелства и за които са налице достатъчно данни за измерване на справедливата стойност, като максимизират използването на съответните наблюдавани входни данни и свеждат до минимум използването на ненаблюдаеми входни данни.

Активите и пасивите, измерени по справедлива стойност, се класифицират на три нива, като се използва йерархия на справедливата стойност, която отразява значимостта на вложените данни, използвани при извършването на измерванията. Класификациите се преразглеждат на всяка отчетна дата и трансферите между нивата се определят въз основа на преоценка на най-ниското ниво на вложените данни, което е от значение за измерването на справедливата стойност.

За периодични и неповтарящи се измервания на справедлива стойност могат да се използват външни оценители, когато вътрешната експертиза или не е налице, или когато оценката се счита за значителна. Външните оценители се избират въз основа на познанията на пазара и репутацията. Когато има значителна промяна в справедливата стойност на актив или пасив от един период спрямо друг, се извършва анализ, който включва проверка на основните входящи данни, приложени при последната оценка и сравнение, когато е приложимо, с външни източници на данни.

В края на 2019 г. Дружеството приема за метод, по който да изчислява справедливата стойност на облигациите, методът на дисконтираните нетни потоци. Съставните елементи на формулата отразяват динамичността на пазарните процеси и прилагането на метода в бъдеще ще предизвиква промяна в справедливите стойности на притежаваните от Дружеството облигации. При отчитане на справедливата стойност на ценните книжа по метода на дисконтираните парични потоци към 30.09.2023 г. основни фактори, които са оказали влияние са промяната в доходността на германските ценни книжа и надбавката за ценни книжа без рейтинг в евро. Облигациите в портфейла на “Български Фонд за Дялово Инвестиране“ АД представляват 48,97 % от стойността на инвестициите към 30.09.2023 г.

#### Измерване на очакваните кредитни загуби

Кредитните загуби представляват разликата между всички договорни парични потоци, дължими на Дружеството и всички парични потоци, които Дружеството очаква да получи. Очакваните кредитни загуби са вероятностно претеглена оценка на кредитните загуби, които изискват преценката на Дружеството. Очакваните кредитни загуби са дисконтирани с първоначалния ефективен лихвен процент (или с коригирания спрямо кредита ефективен лихвен процент за закупени или първоначално създадени финансови активи с кредитна обезценка).

Корективът за очакваните кредитни загуби изисква известна преценка за съответното ниво на оценяване. Той се основава на очакваната кредитна загуба, групирана въз основа на просрочени дни, и прави предположения за разпределяне на общия очакван процент на кредитни загуби за всяка група. Тези предположения включват скорошен опит с продажби, исторически проценти на събиране, въздействието на пандемията на коронавирус (COVID-19), войната в Украйна и рисковете предизвикани от климатичните промени, както и налична информация за бъдещето. Очакваните кредитни загуби се изчисляват въз основа на информацията, налична по време на изготвяне на оценката. Реалните кредитни загуби през следващите години могат да бъдат по-големи или по-ниски.

#### Лизингови договори - определяне на подходящия дисконтов процент за оценка на лизинговите задължения

Когато Дружеството не може лесно да определи лихвения процент, включен в лизинга, използва своя диференциален лихвен процент (IBR) за определяне на стойността на лизинговите задължения. IBR е лихвеният процент, който Дружеството би трябвало да плати, за да вземе заем за подобен срок и с подобна гаранция, за да получи средствата, необходими за придобиването на актив с подобна стойност и характеристики на актива с право на ползване, в подобна икономическа среда. Следователно IBR отразява това, което Дружеството „би трябвало да плати“, което изисква оценка, когато няма налични наблюдаеми лихвени проценти (например за дъщерни дружества, които не сключват сделки за финансиране) или когато те трябва да бъдат коригирани, за да отразят срокът и условията на лизинга. Дружеството оценява IBR, като използва налични данни (като пазарни лихвени проценти), когато са налични, и се изисква да направи определени специфични за предприятието оценки (като например кредитен рейтинг на дружество).

#### Пандемия от коронавирус (COVID-19), войната в Украйна и рисковете свързани с климатичните промени

Извършена е преценка при разглеждане на въздействието, което пандемията на коронавирус (COVID-19), войната в Украйна и рисковете свързани с климатичните промени са оказали или може да окажат върху Дружеството въз основа на известната информация. Това съображение се разпростира върху естеството на предлаганите услуги, клиентите, персонала и географските региони, в които предприятието оперира. Различно от посоченото в конкретни бележки, понастоящем не изглежда нито съществено въздействие върху финансовите отчети, нито значителни несигурности по отношение на събития или условия, които могат да повлияят на предприятието неблагоприятно към датата на отчитане или впоследствие в резултат на пандемията на коронавирус (COVID-19), войната в Украйна и рисковете свързани с климатичните промени.

Не са наблюдавани забавяния в изпълнение на сделки. След първоначалния регистриран спад в основните индекси на водещите пазари за търговия след обявяване на световната пандемия, се постига частично възстановяване на резултатите регистрирани от управлението на средствата на Бълграски Фонд за Дялово Инвестиране АД.

Борсово търгуваните дружества в портфейла на “Български Фонд за Дялово Инвестиране“ АД представляват 28,88 % от стойността му към 30.09.2023.

Дружеството не очаква значително въздействие от епидемията на COVID-19, войната в Украйна и рисковете свързани с климатичните промени върху своите операции и финансово състояние. Ръководството счита, че пазарният риск, измерен като волатилност в цените на световните финансови пазари ще се запази висок. Извън повишението на пазарният риск ситуацията с COVID-19 се нормализира през втората половина на 2022 година, независимо че за много емитенти и сектори, влиянието на COVID-19 е сериозно и пътят за възстановяване на икономическата дейност до нивата преди COVID-19 може да бъде продължителен . Поради Ковид-19, а и във връзка с войната в Украйна може да бъде широк диапазонът на разумно възможни допускания в основата на оценките и в други области на финансовите отчети. Ефект върху финансовите отчети би могло да има върху преценките за справедливата стойност на финансовите инструменти. Определянето на справедливата стойност на финансовите инструменти е свързана с използването на пазарни данни при търгуемите финансови активи или чрез методи за оценка. Ръководството се стреми да минимизира степента на несигурност при определяне на оценките.

Пандемията, както и войната в Украйна и рисковете свързани с климатичните промени може да породят нови значителни финансови рискове, които не са съществували преди, или не са били толкова значими по отношение на финансовите инструменти.

#### Отчитане по сегменти

Ръководството определя към настоящия момент следните оперативни сегменти: сегмент от инвестиции в асоциирани предприятия и сегмент от инвестиции във финансови инструменти. Тези оперативни сегменти се наблюдават от ръководството, което взема стратегически решения на базата на коригираните оперативни резултати на сегментите.

Информацията за отделните сегменти може да бъде анализирана за представените отчетни периоди, както следва:

|  |  |  |  |
| --- | --- | --- | --- |
| **Инвестиции в асоциирани**  **предприятия** | | **Инвестиции във**  **финансови инструменти** | **Общо** |
|  | **2023** | **2023** | **2023** |
|  | **хил. лв.** | **хил. лв.** | **хил. лв.** |
| Приходи и разходи от: |  |  |  |
| - Приходи от лихви | - | 337 | 337 |
| - Приходи от дивиденти | - | 10 | 10 |
| -Разходи от промяна в справедлива стойност | - | (619) | (619) |
| -Приходи от инвестиции по  метода на собствения капитал | - |  | - |
| - Приходи от промяна в справедлива стойност | - | 722 | 722 |
| -Други финансови приходи | - | - | - |
| - Друг финансови разходи | - | - | - |
| **Разходи на сегмента** | **-** | **450** | **450** |
| Разходи за външни услуги | (3) | (23) | (26) |
| Разходи за персонал | (5) | (37) | (42) |
| Други разходи | - | (11) | (11) |
| **Оперативна печалба/ (загуба) на сегмента** | **(8)** | **379** | **371** |
|  |  |  |  |
| **Активи на сегмента** | **1 692** | **16 882** | **18 574** |
| **Пасиви на сегмента** | **-** | **8** | **8** |

#### 

#### Машини и съоръжения

Машините и съоръженията на Дружеството включват активи с право на ползване и машини. Балансовата стойност може да бъде анализирана, както следва:

|  |  |  |  |
| --- | --- | --- | --- |
|  | **Активи с**  **право на ползване** | **Други** | **Общо** |
|  | **хил. лв.** | **хил. лв.** | **хил. лв.** |
| **Брутна балансова стойност** |  |  |  |
| Салдо към 1 януари 2023 г. | 17 | 2 | 19 |
| Отписани активи | (17) | - | (17) |
| Постъпили активи | 29 | - | 29 |
| Салдо към 30 септември 2023 г. | 29 | - | 29 |
| **Амортизация** |  |  |  |
| Салдо към 1 януари 2023 г. | (9) | (2) | (11) |
| Амортизация | (6) | - | (6) |
| Отписана през периода | (12) | - | (12) |
| Салдо към 30 септември 2023 г. | (3) | (2) | (5) |
| **Балансова стойност към 30 септември 2023 г.** | **26** | **-** | **26** |

Всички разходи за амортизация са включени в “Амортизация на нефинансови активи“.

Към 30.09.2023 г. Дружеството няма договорно задължение за закупуване на активи.

Към 31 декември 2022 г. не е имало съществени договорни задължения във връзка със закупуване на машини и съоръжения.

Дружеството не е заложило имоти, машини, съоръжения като обезпечение по свои задължения.

#### Инвестиции в асоциирани и други предприятия

Дружеството има следните инвестиции в асоциирани предприятия:

|  |  |  |  |  |  |  |
| --- | --- | --- | --- | --- | --- | --- |
|  | **Страна на** | **Основна** | **2023** | **2023** | **2022** | **2022** |
| **учредява-** | **дейност** |  | **участие** |  | **участие** |
| **не и** |  |  |  |  |  |
| **Име на** | **основно** |  |  |  |  |  |
| **асоциираното** | **място на** |  |  |  |  |  |
| **предприятие** | **дейност** |  |  |  |  |  |
|  |  |  | **‘000 лв.** | **%** | **‘000 лв.** | **%** |
| Българска |  | Форми на |  |  |  |  |
| Финансова |  | финансира |  |  |  |  |
| Къща АД | България | не | 967 | 49 | 967 | 49 |
|  |  | Придобива |  |  |  |  |
| Компас |  | ния и |  |  |  |  |
| Диджитъл |  | управлени |  |  |  |  |
| Файненс КДА | България | е на активи | 725 | 48 | 725 | 48 |
|  |  |  | **1 692** |  | **1 692** |  |

Инвестициите са отчетени по метода на собствения капитал. Датата на финансовите отчети на асоциираните предприятия е 31 декември.

Дружеството няма условни задължения или други поети ангажименти, свързани с инвестиции в асоциирани дружества.

Дяловете на асоциираните предприятия не се търгуват на публична фондова борса и поради тази причина не може да бъда установена справедливата им

стойност.

Финансовата информация за асоциираните предприятия може да бъде обобщена, както следва:

|  |  |  |
| --- | --- | --- |
|  | **30.09.2023** | **31.12.2022** |
|  | **хил. лв.** | **хил. лв.** |
| Компас Диджитъл Файненс КДА |  |  |
| Активи | 1 509 | 1 509 |
| Пасиви | (2) | (2) |
| Приходи | - | - |
| Загуба | (1 623) | (1 623) |
| **Дял от загубата полагащ се на Дружеството** | **(779)** | **(779)** |

|  |  |  |
| --- | --- | --- |
|  | **30.09.2023** | **31.12.2022** |
|  | **хил. лв.** | **хил. лв.** |
| Българска Финансова Къща АД |  |  |
| Активи | 17 732 | 17 732 |
| Пасиви | - | - |
| Приходи | 126 | 126 |
| Натрупана Загуба | (124) | (124) |
| **Дял от загубата полагащ се на Дружеството** | **(61)** | **(61)** |

Дружеството няма условни задължения или други поети ангажименти, свързани с инвестиции в асоциирани предприятия.

#### Финансови активи, отчитани по справедлива стойност в печалбата или загубата

Другите краткосрочни финансови активи през представените отчетни периоди включват различни инвестиции, които не отговарят на бизнес модела за събиране на договорните парични потоци, или Дружеството е решило да използва възможността да класифицира тези активи като такива.

Краткосрочните финансови активи през представените отчетни периоди включват различни инвестиции в средства на паричния пазар, които са държани за търгуване.

|  |  |  |
| --- | --- | --- |
| **Справедлива**  **стойност** | | **Справедлива**  **стойност** |
|  | **30.09.2023** | **31.12.2022** |
|  | **‘000 лв.** | **‘000 лв.** |
| Финансови активи държани за търгуване (отчитани по справедлива стойност в печалбата или загубата) |  |  |
| Инвестиции в акции | 5 951 | 6 020 |
| Инвестиции в корпоративни облигации | 8 268 | 8 220 |
| Инвестиции в дялове в колективни инвестиционни  схеми | 2 663 | 2 538 |
|  | **16 882** | **16 778** |

Дружеството притежава акции в:

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **30.09.2023** |
|  |  |  | **‘000 лв.** |
| Български фонд за земеделска  земя АДСИЦ |  | 65 000 | 51 |
| BG1100004115 |  |  |
| ОПОРТЮНИТИ БЪЛГАРИЯ ИНВЕСТМЪНТ АД |  | 713 181 | 1 277 |
| BG1100026092 |  |  |
| ОЗОК Инс АД | BG1100044087 | 299 635 | 285 |
| Общинска банка АД | BG1100002069 | 5 750 | 100 |
| Елана Холдинг АД | - | 93 000 | - |
| КК Инвест АД | - | 928 830 | 606 |
| Хидроизомат АД | BG11HISOBT19 | 20 075 | 33 |
| Риъл Булленд АД | BG1100006136 | 946 700 | 1 033 |
| Компас Фонд за Вземания АДСИЦ | BG1100014197 | 348 595 | 354 |
| Делта Кредит АДСИЦ | BG1100088068 | 9 500 | 350 |
| Еврохолд България АД | BG1100114062 | 320000 | 573 |
| Капман Дебтс Мениджмънт АД | BG1100005203 | 80000 | 96 |
| Топлофикация Бургас | BG1100012209 | 698 145 | 1 082 |
| Порт Флот Бургас АД-Бургас | BG1100005195 | 9 300 | 74 |
| ТЕЦ Бобов дол ЕАД | BG1100015210 | 320 | 22 |
| Портови Флот 99 АД | BG1100019196 | 2 050 | 15 |
|  |  |  | **5 951** |

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **31.12.2022** |
|  |  |  | **‘000 лв.** |
| Български фонд за земеделска  земя АДСИЦ |  | 65 000 | 51 |
| BG1100004115 |  |  |
| ОПОРТЮНИТИ БЪЛГАРИЯ ИНВЕСТМЪНТ АД |  | 713 181 | 1 170 |
| BG1100026092 |  |  |
| ОЗОК Инс АД | BG1100044087 | 299 635 | 305 |
| Общинска банка АД | BG1100002069 | 5 750 | 93 |
| Елана Холдинг АД | - | 93 000 | - |
| КК Инвест АД | - | 928 830 | 606 |
| Хидроизомат АД | BG11HISOBT19 | 20 075 | 32 |
| Риъл Булленд АД | BG1100006136 | 946 700 | 1 136 |
| Компас Фонд за Вземания АДСИЦ | BG1100014197 | 348 595 | 366 |
| Делта Кредит АДСИЦ | BG1100088068 | 9 500 | 351 |
| Еврохолд България АД | BG1100114062 | 320000 | 571 |
| Капман Дебтс Мениджмънт АД | BG1100005203 | 80000 | 96 |
| Топлофикация Бургас | BG1100012209 | 698 195 | 1 222 |
| Порт Флот Бургас АД-Бургас | BG1100005195 | 3800 | 21 |
|  |  |  | **6 020** |

Дружеството притежава следните корпоративни облигации:

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **30.09.2023** |
|  |  |  | **‘000 лв.** |
| Комсиг ЕАД | BG2100009161 | 196 | 194 |
| МИНА СТАНЯНЦИ АД | BG2100007173 | 928 | 869 |
| МИНА СТАНЯНЦИ АД | BG2100001184 | 2 257 | 2 257 |
| Блек Сий Ритейл ИнвестАД | BG2100005185 | 3 000 | 3 296 |
| ТОПЛОФИКАЦИЯ БУРГАС ЕАД | BG2100007140 | 300 | 289 |
| МЕРКЮРИ 21 КДА | BG2100012199 | 380 | 321 |
| ТЕЦ Бобов дол ЕАД | BG2100004154 | 150 | 138 |
| БЪЛГАРСКА ФИНАНСОВА КЪЩА АД | BG2100018220 | 470 | 903 |
|  |  |  | **8 268** |

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **31.12.2022** |
|  |  |  | **‘000 лв.** |
| Комсиг ЕАД | BG2100009161 | 196 | 197 |
| МИНА СТАНЯНЦИ АД | BG2100007173 | 928 | 881 |
| МИНА СТАНЯНЦИ АД | BG2100001184 | 2 257 | 2 249 |
| Блек Сий Ритейл ИнвестАД | BG2100005185 | 3 000 | 3 287 |
| ТОПЛОФИКАЦИЯ БУРГАС ЕАД | BG2100007140 | 300 | 278 |
| МЕРКЮРИ 21 КДА | BG2100012199 | 380 | 302 |
| ТЕЦ Бобов дол ЕАД | BG2100004154 | 150 | 134 |
| БЪЛГАРСКА ФИНАНСОВА КЪЩА АД | BG2100018220 | 470 | 892 |
|  |  |  | **8 220** |

Дружеството притежава следните дялове в колективни инвестиционни схеми:

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **30.09.2023** |
|  |  |  | **‘000 лв.** |
| ДФ Компас Фъндс Селект-21 | BG9000002188 | 619 513.37 | 595 |
| ДФ Компас Евроселект | BG9000001180 | 102 258.38 | 160 |
| KARYES INVESTMENTS PUBLIC СOMPANY CYPRUS | CY0006240218 | 1 020 000 | 499 |
| ДФ Прогрес | BG9000002071 | 1 662 359.53 | 522 |
| ДФ Тренд Фонд Акции | BG9000007088 | 529.061 | 481 |
| ДФ КОМПАС ГЛОБЪЛ ТРЕНДС | BG9000001149 | 224 000 | 309 |
| ДФ ЕВРОСТАБИЛНОСТ | BG9000004077 | 22 486.232 | 48 |
| ДФ СТРАТЕГИЯ | BG9000003079 | 68 092.06 | 49 |
|  |  |  | **2 663** |

|  |  |  |  |
| --- | --- | --- | --- |
| **Емитент** | **Емисия** | **Брой** | **Справедли ва стойност**  **към**  **31.12.2022** |
|  |  |  | **‘000 лв.** |
| ДФ Компас Фъндс Селект-21 | BG9000002188 | 619 513.37 | 556 |
| ДФ Компас Евроселект | BG9000001180 | 102 258.38 | 165 |
| KARYES INVESTMENTS PUBLIC СOMPANY CYPRUS | CY0006240218 | 1 020 000 | 499 |
| ДФ Прогрес | BG9000002071 | 1 662 359.53 | 506 |
| ДФ Тренд Фонд Акции | BG9000007088 | 529.061 | 474 |
| ДФ КОМПАС ГЛОБЪЛ ТРЕНДС | BG9000001149 | 224 000 | 244 |
| ДФ ЕВРОСТАБИЛНОСТ | BG9000004077 | 22 486.232 | 47 |
| ДФ СТРАТЕГИЯ | BG9000003079 | 68 092.06 | 47 |
|  |  |  | **2 538** |

Краткосрочните финансови активи, които се търгуват публично са оценени по справедлива стойност, определена на базата на борсовите котировки към датата на финансовия отчет. Акциите, които не се търгуват публично са оценени по методи на оценка нетна балансова стойност. Инвестициите в дялове на КИС са оценени по цена на обратно изкупуване, валидна към 30.09.2023 г. Инвестиции в облигации нямат пазарни котировки и са оценени по метод на дисконтирани нетни парични потоци.

Печалбите и загубите са признати в отчета за доходите на ред „Печалба/(Загуба) от финансови активи по справедлива стойност в печалбата или загубата, нетно“. Следващата таблица представя движението в ниво 3 за годината по класове финансови инструменти.

През отчетните периоди няма финансови активи, заложени като обезпечение.

През отчетните периоди няма блокирани инвестиции

#### Други вземания

Другите вземания представляват:

|  |  |  |
| --- | --- | --- |
| **30.09.2023** | | **31.12.2022** |
|  | **‘000 лв.** | **‘000 лв.** |
| **Нетекущи:** |  |  |
| Блокирани парични средства в „Корпоративна  търговска банка“ АД | 78 | 78 |
| Обезценка на блокираните парични средства в  „Корпоративна търговска банка“ АД | (78) | (78)) |
| Нетекущи други вземания | **-** | **-** |

|  |  |  |
| --- | --- | --- |
|  | **30.06.2023** | **31.12.2022** |
|  | **‘000 лв.** | **‘000 лв.** |
| **Текущи:** |  |  |
| Падежирали лихви по притежавани корпоративни облигации | 305 | 387 |
| Обезценка | - | - |
|  | **305** | **387** |

През 2022 г. дружеството е получило 7 хил.лв. възстановена обезценка. На 20.06.2014 г. Българска народна банка (БНБ) предприе действия за поставянето под специален надзор на Корпоративна търговска банка АД (КТБ АД). На 06.11.2014 г. БНБ отне лиценза й за извършване на банкова дейност и взе решение да бъде подадено искане до компетентния съд за откриване на производство по несъстоятелност на КТБ АД.

Към датата на поставяне на КТБ АД под особен надзор Дружеството има 103 хил. лв. по депозитни сметки в банката, договорът за депозит е сключен при преференциални условия поради което на Дружество е отказано изплащане на гарантирана сума от Фонда за гарантиране на влоговете в баните.

Поради съществената несигурност относно размерът и времевия период, в който ще бъдат възстановени суми във връзка с тези депозитни сметки, във финансовите отчети е призната 100% обезценка на вземане от Корпоративна търговска банка АД.

След затварянето на Корпоративна търговска банка (КТБ) и обявяването и в несъстоятелност на 9 май 2019 г. започна разпределение на събрани от синдиците 570 млн. лв. От частичната сметка за разпределение на наличните суми между кредиторите на КТБ АД (Н) с приети вземания по чл.69, ал.1 ЗБН, „БЪЛГАРСКИ ФОНД ЗА ДЯЛОВО ИНВЕСТИРАНЕ“ АД получи опезпечение по т.4 Ред по чл.94, ал.1 ЗБН в размер на 13 968,98 лв в 2019 година, 10 704,62лв в 2020година и 6985,13 лв в 2022 г.

Няма непосредствена заплаха от блокиране на дейността на Дружеството, нито за изпълнение на текущите финансови задължения.

Всички вземания са краткосрочни. Нетната балансова стойност на търговските и други вземания се приема за разумна приблизителна оценка на справедливата им стойност.

Всички търговски и други финансови вземания на Дружеството са прегледани относно настъпили събития на неизпълнение, а за всички търговски вземания е приложен опростен подход за определяне на очакваните кредитни загуби към края на периода

#### Пари и парични еквиваленти

Парите и паричните еквиваленти включват следните елементи:

|  |  |  |
| --- | --- | --- |
|  | **30.09.2023** | **31.12.2022** |
|  | **‘000 лв.** | **‘000 лв.** |
| Парични средства в банки и в брой в: |  |  |
| - български лева | 480 | 261 |
| Краткосрочни депозити в банки | 8 | 8 |
| **Пари и парични еквиваленти** | **488** | **269** |

Към 30 септември 2023 г. са наложени ограничения върху парични средства в депозитна сметка в размер на 8 хил. лв. (2022 г.: 8 хил. лв.), които представляват гаранции на членовете на Съвета на директорите.

Дружеството е извършило оценка на очакваните кредитни загуби върху парични средства и парични еквиваленти. Оценената стойност е по-ниска от 0.4% от брутната стойност на паричните средства, депозирани във финансови институции, поради което е определена като несъществена и не е начислена във финансовите отчети на Дружеството.

#### Собствен капитал

* 1. **Акционерен капитал**

Регистрираният капитал на Дружеството се състои от 19 734 763 (деветнадесет милиона седемстотин тридесет и четири хиляди седемстотин шесдесет и три) броя поименни, безналични, свободно прехвърляеми акции с номинална стойност в размер на 1 лев за 1 акция. Всички акции са с право на получаване на дивидент и ликвидационен дял и представляват един глас от Общото събрание на акционерите на Дружеството.

|  |  |  |
| --- | --- | --- |
|  | **30.09.2023** | **31.12.2022** |
|  | **Брой** | **Брой** |
|  | **акции** | **Акции** |
| Издадени и напълно платени акции: |  |  |
| - в началото на годината | 19 734 763 | 19 734 763 |
| - издадени през годината | - | - |
| Акции издадени и напълно платени към 31 декември | **19 734 763** | **19 734 763** |

Към 30 юни, списъка на акционерите на Дружеството е представен, както следва:

|  |  |  |
| --- | --- | --- |
|  | **30.09.2023** | **30.09.2023** |
|  | **Брой акции** | **%** |
| УНИВЕРСАЛЕН ПЕНСИОНЕН ФОНД-БЪДЕЩЕ | 1 363 503 | 6.91% |
| ППФ ТОПЛИНА | 1 336 501 | 6.77% |
| УПФ ТОПЛИНА | 1 336 501 | 6.77% |
| ДФ СТРАТЕГИЯ | 1 152 970 | 5.84% |
| ДФ ПРОГРЕС | 1 849 457 | 9.37% |
| ОПОРТЮНИТИ БЪЛГАРИЯ ИНВЕСТМЪНТ АД | 3 990 989 | 20.22% |
| Други юридически лица | 8 703 342 | 44.11% |
| Физическо лице | 1 500 | 0.01% |
|  | **19 734 763** | **100.00%** |

|  |  |  |
| --- | --- | --- |
|  | **31.12.2022** | **31.12.2022** |
|  | **Брой акции** | **%** |
| УНИВЕРСАЛЕН ПЕНСИОНЕН ФОНД-БЪДЕЩЕ | 1 363 503 | 6.91% |
| ППФ ТОПЛИНА | 1 336 501 | 6.77% |
| УПФ ТОПЛИНА | 1 336 501 | 6.77% |
| ДФ СТРАТЕГИЯ | 1 155 200 | 5.85% |
| ДФ ПРОГРЕС | 1 844 957 | 9.35% |
| ОПОРТЮНИТИ БЪЛГАРИЯ ИНВЕСТМЪНТ АД | 3 977 989 | 20.16% |
| Други юридически лица | 8 717 937 | 44.18% |
| Физическо лице | 2 175 | 0.01% |
|  | **19 734 763** | **100.00%** |

Увеличение на капитала 03.12.2020 г.

На 01.10.2020 г. Комисията за финансов надзор (КФН) е одобрила Проспект за първично публично предлагане на акции на „Български фонд за дялово инвестиране“ АД с Решение № 738 - Е от 01.10.2020 г., на емисия в размер 6 578 255 броя обикновени безналични поименни свободно прехвърляеми акции с номинална стойност 1 лев и емисионна стойност от 1,05 лева всяка. Решението за увеличението на капитала е взето на заседание на Съвета на директорите, проведено на 26.06.2020 г.

Публичното предлагане на акциите от увеличението на капитала на „Български фонд за дялово инвестиране” АД приключи успешно на 25.11.2020 г. при следните резултати:

* Общ брой записани и заплатени акции – 6 578 254 броя;
* Номинална стойност на една акция – 1,00 лев;
* Емисионна стойност на една акция – 1,05 лев;
* Брой лица, записали акции от увеличението на капитала - 21 броя;
* Сума, получена от записаните и заплатени акции – 6 907 166.70 лева.

Списъкът на лицата, записали нови акции от увеличението на капитала е, както следва:

|  |  |  |  |  |
| --- | --- | --- | --- | --- |
| **№** | **Акционер** | **Брой записани**  **акции** | **Сума, платена по номинална стойност за записаните**  **акции в лева** | **Сума, платена по емисионна стойност за записаните**  **акции в лева** |
| 1 | ГЕОРГИ РУМЕНОВ МАРИНОВ | 50 | 50 | 53 |
| 2 | УНИВЕРСАЛЕН ПЕНСИОНЕН ФОНД СЪГЛАСИЕ | 304 762 | 304762 | 320 000 |
| 3 | УНИВЕРСАЛЕН ПЕНСИОНЕН ФОНД-БЪДЕЩЕ | 454 500 | 454500 | 477 225 |
| 4 | ПРОФЕСИОНАЛЕН ПЕНСИОНЕН ФОНД- БЪДЕЩЕ | 213 000 | 213000 | 223 650 |
| 5 | ДФ КАПМАН КАПИТАЛ | 57 875 | 57875 | 60 769 |
| 6 | ДФ КАПМАН МАКС | 100 000 | 100000 | 105 000 |
| 7 | ДФ С-МИКС | 100 002 | 100002 | 105 002 |
| 8 | ДФ ЕФ ПРИНСИПАЛ | 750 953 | 750953 | 788 501 |
| 9 | ДФ ЕФ РАПИД | 190 476 | 190476 | 200 000 |
| 10 | ДФ ЮГ МАРКЕТ МАКСИМУМ | 160 000 | 160000 | 168 000 |
| 11 | ДФ ЮГ МАРКЕТ ОПТИМУМ | 25 000 | 25000 | 26 250 |
| 12 | ППФ ТОПЛИНА | 445 500 | 445500 | 467 775 |
| 13 | УПФ ТОПЛИНА | 445 500 | 445500 | 467 775 |
| 14 | ДФ АКТИВА БАЛАНСИРАН ФОНД | 380 952 | 380952 | 400 000 |
| 15 | ДФ АКТИВА ВИСОКОДОХОДЕН ФОНД | 571 428 | 571428 | 599 999 |
| 16 | ДФ ПРОГРЕС | 417 082 | 417082 | 437 936 |
| 17 | ДФ ЕВРОСТАБИЛНОСТ | 88 400 | 88400 | 92 820 |
| 18 | ДФ СТРАТЕГИЯ | 458 250 | 458250 | 481 163 |
| 19 | ОПОРТЮНИТИ БЪЛГАРИЯ ИНВЕСТМЪНТ АД | 1 199 524 | 1199524 | 1 259 500 |
| 20 | ДФ ТРЕНД БАЛАНСИРАН ФОНД | 110 000 | 110000 | 115 500 |
| 21 | ДФ ТРЕНД ФОНД АКЦИИ | 105 000 | 105000 | 110 250 |
|  | **Общо** | **6 578 254** | **6 578 254** | **6 907 167** |

По откритата набирателна сметка на дружеството в Централна кооперативна банка АД, клон Мадрид е внесена 100% от емисионната стойност на записаните 6 578 254 броя акции. Налице е записване и заплащане на 6 578 254 броя нови акции, което е над минималният размер определен от Съвета на директорите и при който подписката се счита успешна.

Вписването на увеличението на капитала от 13 156 509 лв. на 19 734 763 лева, в Търговския регистър към Агенцията по вписванията, е направено на 03.12.2020 г.

*Обикновени акции*

Обикновените акции дават право на притежателя да участва в разпределението на дивиденти и приходите от ликвидацията на дружеството пропорционално на броя и изплатените суми върху притежаваните акции. Напълно изплатените обикновени акции нямат номинална стойност и дружеството няма ограничен размер на уставния капитал.

*Управление на капиталовия риск*

Целите на компанията при управлението на капитала са да запази способността си да продължи да действа като действащо предприятие, така че да може да осигури възвръщаемост за акционерите и ползи за други заинтересовани страни и да поддържа оптимална структура на капитала за намаляване на капиталовите разходи.

Капиталът се разглежда като общ собствен капитал, както е признат в отчета за финансовото състояние, плюс нетен дълг. Нетният дълг се изчислява като общи заеми, намалени с пари и парични еквиваленти.

За да поддържа или коригира капиталовата структура, дружеството може да коригира размера на дивидентите, изплащани на акционерите, да връща капитал на акционерите, да издава нови акции или да продава активи, за да намали дълга.

Дружеството е обект на определени споразумения за финансиране и спазването им има приоритет при всички решения за управление на капиталовия риск. През финансовата година не е имало случаи на неизпълнение на условията за финансиране.

Политиката за управление на капиталовия риск остава непроменена от годишния отчет към 31 декември 2020 г.

#### Други резерви

Резервите на дружеството представляват суми, формирани от разпределяне на финансов резултат по изискване на Търговския закон. По решение на общото събрание през 2020 г. 48 хил.лв. от финансовия резултат за 2019 г. са заделени за резерви и 33 хил.лв. са заделени като резерви през 2021 г. от финансовия резултат за 2020 г.

#### Премийни резерви

Постъпления, получени в допълнение към номиналната стойност на издадените през годината акции, са включени в премийния резерв, намалени с регистрационните и други регулаторни такси и съответните данъчни привилегии. Стойността на новите акции, отразена в капитала, възлиза на 6578254 лв.

#### Задължения по лизингови договори

Дружеството наема офис. С изключение на краткосрочните договори за лизинг и лизинга на активи с ниска стойност, всеки лизинг се отразява в отчета за финансовото състояние като актив с право на ползване и задължение по лизинг. Променливите лизингови плащания, които не зависят от индекс или променливи проценти (например, лизингови плащания, базирани на процент от продажбите на Дружеството) се изключват от първоначалното оценяване на пасива и актива по лизинга. На 15.06.2023 г. договорът за наем е прекратен. Считано от 01.08.2023 г. Дружеството наема нов офис, като лизингът е отразен в отчета за финансовото състояние като актив с право на ползване и задължение по лизинг. Променливите лизингови плащания, които не зависят от индекс или променливи проценти (например, лизингови плащания, базирани на процент от продажбите на Дружеството) се изключват от първоначалното оценяване на пасива и актива по лизинга.

Всеки лизинг обикновено налага ограничение, че активите с право на ползване могат да бъдат използвани само от Дружеството, освен ако Дружеството има договорно право да преотдава под наем актива на трето лице. Лизинговите договори или не могат да бъдат отменени, или могат да бъдат отменени само при заплащане на значителни санкции за предсрочно прекратяване. Някои лизингови договори съдържат опция за директна покупка на основния актив по лизинга в края на срока на договора или за удължаване на лизинговия договор за следващ срок. Забранено е на Дружеството да продава или залага наетите активи като обезпечение.

#### Задължения

Задълженията включват:

|  |  |  |
| --- | --- | --- |
| **30.09.2023** | | **31.12.2022** |
|  | **‘000 лв** | **‘000 лв** |
| Гаранции на Съвета на директорите по чл. 240, ал.1  от Търговския закон | 8 | 8 |
| Търговски задължения | - | - |
|  | **8** | **8** |

#### Възнаграждения на персонала

**14.1 Разходи за персонала**

Разходите за възнаграждения на персонала включват:

|  |  |  |
| --- | --- | --- |
| **30.09.2023** | | **30.09.2022** |
|  | **‘000 лв.** | **‘000 лв.** |
| Разходи за възнаграждения на персонала | (32) | (37) |
| Разходи за осигуровки | (10) | (11) |
| **Общо разходи, признати в печалбата или загубата** | **(42)** | **(48)** |

#### Разходи за външни услуги

|  |  |  |
| --- | --- | --- |
|  | **30.06.2023** | **30.06.2022** |
|  | **‘000 лв.** | **‘000 лв.** |
| Счетоводни услуги | (8) | (7) |
| Независим финансов одит | (6) | (5) |
| Други | (12) | (8) |
|  | **(26)** | **(20)** |

##### Възнаграждение за одиторски услуги

Разходи за възнаграждението за независим финансов одит отчетени през 2023 г. е в размер на 6 хил. лв. През годината не са предоставяни данъчни консултации или други услуги, несвързани с одита.

1. **Други разходи**

|  |  |  |
| --- | --- | --- |
|  | **30.09.2023** | **30.09.2022** |
|  | **‘000 лв.** | **‘000 лв.** |
| Административно-правни разходи | (3) | (3) |
| Други | (2) | (2) |
|  | **(5)** | **(5)** |

1. **Печалба от финансови активи по справедлива стойност в печалбата или загубата, нетно**

|  |  |  |
| --- | --- | --- |
|  | **30.09.2023** | **30.09.2022** |
|  | **‘000 лв.** | **‘000 лв.** |
| Приходи от промяна в справедливата стойност и от  сделки на финансовите активи държани за търгуване | 722 | 1 382 |
| Разходи от промяна в справедливата стойност и от  сделки на финансовите активи държани за търгуване | (619) | (973) |
| Други финансови разходи | - | **-** |
|  | **103** | **409** |

1. **Приходи от лихви**

Приходите от лихви за представените отчетни периоди могат да бъдат анализирани, както следва:

|  |  |  |
| --- | --- | --- |
|  | **30.09.2023** | **30.09.2022** |
|  | **‘000 лв.** | **‘000 лв.** |
| Приходи от лихви по притежавани корпоративни  облигации | 337 | 236 |
|  | **337** | **236** |

#### Разходи за данъци върху дохода

Очакваните разходи за данъци, базирани на ефективната данъчна ставка в размер на 10% (2022 г.: 10%), и действително признатите данъчни разходи в печалбата или загубата могат да бъдат равнени, както следва:

|  |  |  |
| --- | --- | --- |
|  | **30.09.2023** | **31.12.2022** |
|  | **‘000 лв.** | **‘000 лв.** |
| (Загуба)/Печалба преди данъчно облагане | 371 | (36) |
| Данъчна ставка | 10% | 10% |
| **Очакван приход/(разход) за данъци върху дохода** | **-** | **-** |
| Данъчен ефект от: |  |  |
| Корекции в намаление на финансовия резултат за  данъчни цели | - | - |
| Корекции за увеличение на финансовия резултат за  данъчни цели | - | - |
| **Текущ разход за данъци върху дохода** | **-** | - |
| **Приходи/(разходи) за данъци върху дохода** | **-** | - |

Всички отсрочени данъчни активи (включително данъчни загуби и други данъчни кредити) са включени в отчета за финансовото състояние с изключение на данъчния актив, свързан със загуби за пренасяне. Дружеството не е признало отсрочен данъчен актив върху загубата си за пренасяне, поради спазване на принципа на предпазливост и изискванията на МСС 12 „Данъци върху печалбата” отсрочени данъчни активи, да се признават само при очакване за достатъчни данъчни печалби в бъдещето.

#### Доход на акция

Основният доход/(загуба) на акция и доходът/(загубата) на акция с намалена стойност са изчислени, като за числител е използвана нетната печалба/(загуба), подлежаща на разпределение между акционерите на Дружеството.

Средно претегленият брой акции, използван за изчисляването на основния доход/ (загуба) на акция, както и нетната печалба/ (загуба), подлежаща на разпределение между притежателите на обикновени акции, е представен, както следва:

|  |  |  |
| --- | --- | --- |
|  | **30.09.2023** | **31.12.2022** |
| Печалба/(загуба), подлежаща на разпределение (в хил.лв.) | 371 | (36) |
| Средно претеглен брой акции | 19 734 763 | 19 734 763 |
| **Основен доход/ (загуба) на акция (в лв. за акция)** | **0.01879** | **(0.0018)** |

#### Дивиденти

През 2023 г. Дружеството не е изплащало дивиденти.

Тъй като разпределението на дивиденти от Дружеството става след решение на Общото събрание на акционерите, не е признато задължение за изплащане на дивиденти през 2023 г. във финансовия отчет. Не се очаква да възникнат данъчни последствия от тази транзакция за Дружеството.

#### Сделки със свързани лица

Свързаните лица на Дружеството включват акционерите и ключов управленски персонал.

Ако не е изрично упоменато, транзакциите със свързани лица не са извършвани при специални условия и не са предоставяни или получавани никакви гаранции. Разчетните суми обикновено се изплащат по банков път.

#### Сделки с ключов управленски персонал

|  |  |  |
| --- | --- | --- |
|  | **30.09.2023** | **30.09.2022** |
|  | **‘000 лв.** | **‘000 лв.** |
| Краткосрочни възнаграждения: |  |  |
| Заплати, включително бонуси и обезщетения | (32) | (37) |
| Разходи за социални осигуровки | (10) | (11) |
| **Общо краткосрочни възнаграждения** | **(42)** | **(48)** |

Във възнаграждението на ключов управленски персонал е включено и възнаграждението на директора за връзки с инвеститорите в размер на 4 хил.лв.

#### Разчети със свързани лица

|  |  |  |
| --- | --- | --- |
| **30.09.2023** | | **31.12.2022** |
|  | **‘000 лв.** | **‘000 лв.** |
| **Текущи задължения към:** |  |  |
| - ключов управленски персонал | 8 | 8 |
| **Общо текущи задължения към свързани лица** | **8** | **8** |

Задълженията на Дружеството към ключовия управленски персонал представляват гаранция на Съвета на директорите по чл. 240, ал.1 от Търговския закон 8 хил. лв.

#### Безналични сделки

През представените отчетни периоди Дружеството не е осъществило инвестиционни и финансови сделки, при които не са използвани пари или парични еквиваленти и които не са отразени в отчета за паричните потоци

През 2023 г. Дружеството не е придобило дълготрайни активи по договори за лизинг. През 2023 г. Дружеството не е осъществило инвестиционни или финансови безналични сделки.

#### Условни активи и условни пасиви

През годината няма предявени различни гаранционни и правни искове към Дружеството.

Не са възникнали условни пасиви за Дружеството по отношение на асоциирани предприятия.

#### Правни искове

Срещу Дружеството няма заведени значителни правни искове.

#### Данъчни задължения

Ръководството на Дружеството не счита, че съществуват съществени рискове в резултат на динамичната фискална и регулаторна среда в България, които биха наложили корекции във финансовия отчет.

#### Финансови активи, отчитани по справедлива стойност

Краткосрочните финансови активи са оценени по справедлива стойност, определена на базата на борсови котировки към датата на финансовия отчет, или по модел разработен от Дружеството.

Следната таблица представя финансовите активи и пасиви, отчитани по справедлива стойност в отчета за финансовото състояние, в съответствие с йерархията на справедливата стойност.

Тази йерархия групира финансовите активи и пасиви в три нива въз основа на значимостта на входящата информация, използвана при определянето на справедливата стойност на финансовите активи и пасиви. Йерархията на справедливата стойност включва следните нива:

* 1 ниво: пазарни цени (некоригирани) на активни пазари за идентични активи или пасиви;
* 2 ниво: входяща информация, различна от пазарни цени, включени на ниво 1, която може да бъде наблюдавана по отношение на даден актив или пасив, или пряко (т. е. като цени) или косвено (т. е. на база на цените); и
* 3 ниво: входяща информация за даден актив или пасив, която не е базирана на наблюдавани пазарни данни.

Даден финансов актив или пасив се класифицира на най-ниското ниво на значима входяща информация, използвана за определянето на справедливата му стойност.

Финансовите активи и пасиви, оценявани по справедлива стойност в отчета за финансовото състояние, са групирани в следните категории съобразно йерархията на справедливата стойност:

|  |  |  |  |  |
| --- | --- | --- | --- | --- |
| **30 септември 2023 г.** | **Ниво 1** | **Ниво 2** | **Ниво 3** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** |
| **Активи** |  |  |  |  |
| Финансови активи по справедлива стойност през печалбата и загубата: |  |  |  |  |
| Корпоративни облигации |  |  |  |  |
|  | - | - | 8 268 | 8 268 |
| Акции | 4 876 | 469 | 606 | 5 951 |
| Дялове в колективни инвестиционни  схеми |  | 2 663 | - | 2 663 |
| **Нетна справедлива стойност** | **4 876** | **3 132** | **8 874** | **16 882** |

|  |  |  |  |  |
| --- | --- | --- | --- | --- |
| **31 декември 2022 г.** | **Ниво 1** | **Ниво 2** | **Ниво 3** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** |
| **Активи** |  |  |  |  |
| Финансови активи по справедлива стойност през печалбата и загубата: |  |  |  |  |
| Корпоративни облигации |  |  |  |  |
|  | - | - | 8 220 | 8 220 |
| Акции | 4 471 | 462 | 1 087 | 6 020 |
| Дялове в колективни инвестиционни  схеми |  | 2 538 | - | 2 538 |
| **Нетна справедлива стойност** | **4 471** | **3 000** | **9 307** | **16 778** |

През отчетните периода не е имало трансфери в или от ниво 3.

#### Определяне на справедливата стойност

Справедливата стойност на финансовите активи и пасиви, търгувани на активни пазари (каквито са публично търгуемите деривативи и търгуеми ценни книжа), е базирана на пазарни котировки към последна дата на търгуване за годината. Финансов актив се счита за търгуван на активен пазар, ако пазарните котировки са налични от борси, дилъри, брокери и т.н., тези цени се представят като реални и редовно осъществявани пазарни сделки.

Справедливата стойност на финансови активи, които не се търгуват на активен пазар се определят чрез използване на техники за оценка. Дружеството използва различни методи за оценка и предположения, базирани на пазарни условия, съществуващи към края на годината.

Дружеството класифицира оценяването по справедлива стойност чрез използване на йерархия на оценките по справедлива стойност, която отразява значимостта на входните данни, използвани при определяне на оценките. Йерархията за отчитане по справедлива стойност има следните три нива:

* Пазарни котировки от активни пазари (ниво 1).
* Входни данни, различни от пазарните котировки, използвани при ниво 1, които са наблюдавани за дадени активи директно или индиректно (ниво 2).
* Входни данни, които не са базирани на наблюдавани пазарни данни (ниво 3).

Дружеството използва различни техники за оценка на финансовите инструменти, класифицирани в ниво 3. Промяната на входящите данни при оценяване на инструментите класифицирани в ниво 3, вследствие на разумно възможно алтернативни предположения, не би довела до съществено изменение на сумите, признати в печалбата или загубата, общите активи и пасиви.

#### Категории финансови активи и пасиви

Балансовите стойности на финансовите активи и пасиви на Дружеството могат да бъдат представени в следните категории:

|  |  |  |  |
| --- | --- | --- | --- |
| **Финансови активи** | **Пояснение** | **30.09.2023** | **31.12.2022** |
|  |  | **‘000 лв.** | **‘000 лв.** |
| Финансови активи по справедлива стойност през печалбата и загубата | [8](#_bookmark3) | 16 882 | 16 778 |
| Дългови инструменти по амортизирана стойност: |  |  |  |
| Вземания | [9](#_bookmark4) | 125 | 86 |
| Пари и парични еквиваленти | [10](#_bookmark5) | 488 | 269 |
|  |  | **17 495** | **17 133** |

|  |  |  |  |
| --- | --- | --- | --- |
| **Финансови пасиви** | **Пояснение** | **30.09.2023** | **31.12.2022** |
|  |  | **‘000 лв.** | **‘000 лв.** |
| Финансови пасиви, отчитани по амортизирана стойност: |  |  |  |
| Задължения по лизингови договори | [12](#_bookmark9) | 24 | 7 |
| Задължения | [13](#_bookmark10) | 8 | 16 |
|  |  | **32** | **23** |

Вижте пояснение [4.11](#_bookmark0) за информация относно счетоводната политика за всяка категория финансови инструменти.

#### Политика на ръководството по отношение управление на рискове, свързани с финансови инструменти

Дружеството осъществява инвестиционната си политика при спазване на високи професионални стандарти за управление на портфейли. Управлението на финансовите ресурси се осъществява на базата на утвърдената от Съвета на Директорите инвестиционна политика. Основните финансови инструменти, които Дружеството притежава са парични средства, краткосрочни депозити и инвестиции във финансови инструменти, които възникват пряко от дейността.

|  |  |  |  |  |
| --- | --- | --- | --- | --- |
| **30 септември 2023 г.** | | | **31 декември 2022 г.** | |
| **Балансова** | | **Дял** | **Балансова** | **Дял** |
| **Стойност** | |  | **стойност** |  |
|  | **‘000 лв.** | **%** | **‘000 лв.** | **%** |
| Акции, корпоративни облигации и дялове в колективни инвестиционни  схеми | 16 882 | 96.50 | 16 778 | 97,93 |
| Други вземания | 125 | 0.71 | 86 | 0.50 |
| Парични средства на каса и по разплащателни сметки | 488 | 2.79 | 269 | 1.57 |
|  | **17 495** | **100.00** | **17 133** | **100.00** |

Вследствие на използването на финансови инструменти Дружеството е изложено на различни видове финансов риск, най-значимите от които са пазарен риск, кредитен риск и ликвиден риск.

Рискът в дейността по управлението на портфейла на Дружеството е свързан с възможността фактическите постъпления от дадена инвестиция да не съответстват на очакваните.

Спецификата при управлението на финансовия портфейли на Дружеството извежда необходимостта от прилагането на адекватни системи за навременното идентифициране и управление на различните видове риск, като от особено значение са процедурите за управление на рисковете, механизмите за поддържането им в приемливи граници, оптимална ликвидност и диверсификация на портфейла.

#### Анализ на пазарния риск

Пазарният риск е вероятността да бъдат реализирани загуби при управлението на финансови средства под въздействието на неблагоприятни изменения в цените на финансовите инструменти, пазарните лихвени проценти, преобладаващите валутни курсове, който се обуславя от две основни категории рискови фактори:

* Системен (общ пазарен) риск, влияещ върху стойността на всички финансови инструменти на пазара. Системният риск се поражда от характеристиките на макроикономическата среда и от състоянието на капиталовия пазар в страната, действа извън Инвестиционното дружество и по принцип не може да бъде диверсифициран. Основните методи за ограничаване на системния риск и неговите отделни компоненти са събирането и обработването на информация за макроикономическата среда и на тази база прогнозиране и съобразяване на инвестиционната политика с очакваната динамика на тази среда;
* Специфичен (фирмен) риск, който произтича от конкретните характеристики на даден финансов инструмент или дружеството, което го е емитирало.

Основен пазарен риск за дейността на Дружеството е *ценовият риск*, свързан с понижаване на пазарните цени на притежаваните финансови инструменти. Подобно развитие би довело до отчитане на загуби от преоценка и съответното намаляване на нетната стойност на активите.

Другият основен пазарен риск, на който е изложено Инвестиционното дружество, е

*лихвеният риск*.

Инвеститорите в Дружество са изложени на минимален *валутен риск*, поради факта, че по-голямата част от активите, притежавани от Дружеството, са деноминирани в лева.

Основните разновидности на пазарния риск – валутен, лихвен и ценови, на които е изложено Дружеството в своята дейност, са разгледани по-долу.

В началото на 2020 г. поради разпространението на нов коронавирус (Covid-19) в световен мащаб се появиха затруднения в бизнеса и икономическата дейност на редица предприятия и цели икономически отрасли. На 11.03.2020 г. Световната здравна организация обяви и наличието на пандемия от коронавирус (Covid-19).

На капиталовите пазари през последните седмици се наблюдава рязко повишаване на нивото на пазарната волатилност, породено в основната си част от разпродажби на активи и ребалансиране на портфейли на големи институционални инвеститори, което доведе и до значителен спад в доходността на основните борсови индекси.

Ситуацията и предприетите мерки от държавните власти са изключително динамични, поради което към момента ръководството на Дружеството не е в състояние да оцени влиянието на коронавирус пандемията върху бъдещото финансово състояние и резултатите от дейността му, но счита, че въздействието ще доведе до волатилност на пазарния и ценови риск, свързан с финансовите активи на Дружеството и е възможно да има негативен ефект върху дейността на Дружеството.

КФН и Европейският орган за ценни книжа и пазари (ЕОЦКП) подпомагат капиталовия пазар чрез информация за потенциалното въздействие на COVID-19 върху прилагането на МСФО 9 „Финансови инструменти“

Борсово търгуваните дружества в портфейла на “Български Фонд за Дялово Инвестиране“ АД представляват 28,88 % от стойността му към 30.09.2023 г.

Промяната в цените на БФБ АД в резултат на развитието на пандемията с COVID- 19 не е дала значително отражение върху стойността на портфейла.

В края на 2019 г. Дружеството приема за метод, по който да изчислява справедливата стойност на облигациите методът на дисконтираните нетни потоци. Съставните елементи на формулата отразяват динамичността на пазарните процеси и прилагането на метода в бъдеще ще предизвиква промяна в справедливите стойности на притежаваните от Дружеството облигации. При отчитане на справедливата стойност на ценните книжа по метода на дисконтираните парични потоци към 30.09.2023 г. основни фактори, които са оказали влияние са промяната в доходността на германските ценни книжа и надбавката за ценни книжа без рейтинг в евро. Облигациите в портфейла на “Български Фонд за Дялово Инвестиране“ АД представляват 48,97% от стойността му към 30.09.2023 г.

#### Валутен риск

Валутният риск е рискът, възникващ от изменения в преобладаващите пазарни равнища на валутните курсове, който може да се реализира чрез намаление/увеличение стойността на активи/пасиви, деноминирани в чужда валута, и/или намаление/увеличение на приходите/разходите, свързани с финансови инструменти или транзакции, деноминирани в чужда валута.

По-голямата част от сделките на Дружеството се осъществяват в български лева. Към датата на приемане на отчета България продължава да има фиксиран курс към еврото, което редуцира в значителна степен валутния риск. Такъв риск би

възникнал при промяна на нормативно определения курс 1 евро към 1.95583 лв., за което дружеството не разполага с информация.

#### Лихвен риск

Лихвеният риск е рискът, възникващ от изменения в преобладаващите пазарни равнища на лихвените проценти, който има две основни разновидности:

* риск от изменение на пазарната цена на лихвоносни финансови инструменти (вкл. деривативи, базирани върху лихвени проценти) във връзка с изменение на пазарните лихвени проценти;
* риск от намаление/увеличение на лихвените плащания по лихвоносни активи/пасиви във връзка с промяна на пазарните лихвени проценти.

Инвестиционното дружество не използва кредитно финансиране за дейността си и няма други лихвоносни пасиви, които биха могли да бъдат изложени на лихвен риск.

Дружеството не използва кредитно финансиране за дейността си, поради което пасивите на Дружеството не са изложени на лихвен риск.

Дейностите по управление на риска имат за цел оптимизирането на нетния доход от лихви при дадени пазарни лихвени равнища в съответствие с бизнес стратегиите на Дружеството. Процедурите по управление на лихвения риск се прилагат от гл.т. на чувствителността на Дружеството спрямо промени в лихвените равнища.

Действителният ефект зависи от множество фактори, които включват промените в лихвения процент, породени от чувствителността спрямо различните периоди или валути.

В следващата таблица е показана чувствителността към промените на номиналните лихвени проценти на финансовите активите на Дружеството:

|  |  |  |  |  |
| --- | --- | --- | --- | --- |
|  | **Лихвен %** | **Лихвоносни** | **Безлихвени** | **Общо** |
|  |  | **‘000 лв** | **‘000 лв** | **‘000 лв** |
| **30 септември 2023 г.** |  |  |  |  |
| Парични средства в каса и банка | от 0% до 2.4% | 455 | 33 | 488 |
| Корпоративни облигации | от 3.0% до  7.5% | 8 268 | - | 8 268 |
| **Общо активи** |  | **8 723** | **33** | **8 756** |

|  |  |  |  |  |
| --- | --- | --- | --- | --- |
| **31 декември 2022 г.** |  |  |  |  |
| Парични средства в каса и банка | от 0% до 2.4% | 237 | 32 | 269 |
| Корпоративни облигации | от 3.0% до  7.5% | 8 220 | - | 8 220 |
| **Общо активи** |  | **8 457** | **32** | **8 489** |

#### Ценови риск

Ценовият риск е рискът, възникващ от изменения в преобладаващите пазарни цени на търгуеми финансови инструменти (акции, борсово-търгуеми стоки, стратегически суровини, енергоносители и т.н.).

Дружеството е изложено и на други ценови рискове във връзка с притежавани публично търгувани акции, облигации.

Чувствителността на Дружеството към ценови риск във връзка с участието му в дружество Компас Диджитъл Файненс КДА и Българска Финасова Къща АД не би могла да бъде надеждно определена поради непредвидими обстоятелства, които биха могли да настъпят в бъдещето (вж. Пояснение 7).

В съответствие с политиката на Дружеството не са извършвани специфични хеджиращи дейности във връзка с тези инвестиции. Те постоянно се следят и правото на глас, което те дават, се използва в полза на Дружеството.

#### Кредитен риск

Кредитният риск е вероятността да бъдат реализирани загуби поради намаляване стойността на даден финансов инструмент при неблагоприятни събития с кредитен характер (вкл. сетълмент риск при неизпълнение от страна на контрагента), свързани с емитента на финансовия инструмент или насрещната страна по сделката, както и държавите или юрисдикциите, където са базирани или осъществяват своята дейност. Кредитният риск има две основни разновидности:

* Позиционен риск – възможната загуба, произтичаща от промяна на цената на даден финансов инструмент в резултат на фактори, свързани с кредитоспособността на емитента или в случай на деривативен инструмент – свързан с емитента на базовия инструмент;
* Сетълмент риск – възможната загуба, произтичаща от невъзможността или нежеланието на насрещна страна по сделка с финансови инструменти да изпълни точно и в срок своите задължения;

Дружеството няма обезпечения, държани като гаранция за финансовите си активи.

При управление на кредитния риск Дружеството наблюдава риска от неизпълнение на ангажименти от страна на контрагенти при операции с финансови инструменти.

При наблюдението на рисковата експозиция се отчитат колебанията в справедливата стойност на финансовите инструменти. Дружеството осъществява управлението на риска като оперира само с контрагенти, притежаващи висок кредитен рейтинг и когато е необходимо изисква обезпечения.

Кредитният риск представлява рискът даден контрагент да не заплати задължението си към Дружеството. Дружеството е изложена на този риск във връзка с различни финансови инструменти, като напр. при предоставянето на заеми, възникване на вземания от контрагенти, депозиране на средства, инвестиции в облигации и други. Излагането на Дружеството на кредитен риск е ограничено до размера на балансовата стойност на финансовите активи, признати към датата на отчета, както е посочено по-долу:

|  |  |  |
| --- | --- | --- |
|  | **30.09.2023** | **31.12.2022** |
|  | **‘000 лв.** | **‘000 лв.** |
| **Групи финансови активи (балансови стойности)** |  |  |
| Финансови активи по справедлива стойност през печалбата и загубата | 16 882 | 16 778 |
| Други вземания | 125 | 86 |
| Пари и парични еквиваленти | 488 | 269 |
|  | **17 495** | **17 133** |

Дружеството е приело за изчисляването на очакваните кредитни загуби на вземания чрез използване на метод на дисконтирани парични потоци въз основа

на секторна информация и статистика, използвайки фиксирани лихви за провизиране на кредитните загуби. Тези разпоредби се считат за представителни за всички контрагенти на Дружествосто въз основа на опита, историческите данни за събиране на вземанията и бъдещата информация, която е на разположение. Както е разкрито в бележката по-горе, поради пандемията от коронавирус (COVID- 19), изчисляването на очакваните кредитни загуби е преразгледано към 30 септември 2023 г. и процентите са се увеличили във всяка категория до 6 месеца просрочие.

Няма гаранции срещу това вземане, но ръководството ежемесечно следи салдото на вземанията и е в редовен контакт с контаргента за намаляване на риска.

Балансовите стойности описани по-горе, представляват максимално възможното излагане на кредитен риск на Дружеството по отношение на тези финансови инструменти.

Ръководството на Дружеството счита, че всички гореспоменати финансови активи, които не са обезценявани през представените отчетни периоди, са финансови активи с висока кредитна оценка, включително и тези, които са с настъпил падеж.

Кредитният риск относно пари и парични еквиваленти се счита за несъществен, тъй като контрагентите са банки с добра репутация и висока външна оценка на кредитния рейтинг.

В следващите таблици е представен анализ на матуритетна структура според остатъчния срок на падеж на финансовите активи на Дружеството:

|  |  |  |  |  |  |
| --- | --- | --- | --- | --- | --- |
|  | **До 1 г.** | **1 г.-5 г.** | **5 г.-10**  **г.** | **Без**  **матуритет** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** |
| **30 септември 2023 г.** |  |  |  |  |  |
| Парични средства в каса и банка | 488 | - | - | - | 488 |
| Корпоративни облигации | 194 | 7 753 | 321 | - | 8 268 |
| Други вземания | 125 | - | - | - | 125 |
| Акции | - | - | - | 5 951 | 5 951 |
| Дялове в колективни инвестиционни схеми | - | - | - | 2 663 | 2 663 |
| **Общо активи** | **807** | **7 753** | **321** | **8 614** | **17 495** |

|  |  |  |  |  |  |
| --- | --- | --- | --- | --- | --- |
|  | **До 1 г.** | **1 г.-5 г.** | **5 г.-10**  **г.** | **Без**  **матуритет** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** |
| **31 декември 2022 г.** |  |  |  |  |  |
| Парични средства в каса и банка | 269 | - | - | - | 269 |
| Корпоративни облигации | 3 287 | 4 631 | 302 | - | 8 220 |
| Други вземания | 86 | - | - | - | 86 |
| Акции | - | - | - | 6 020 | 6 020 |
| Дялове в колективни инвестиционни схеми | - | - | - | 2 538 | 2 538 |
| **Общо активи** | **3 642** | **4 631** | **302** | **8 558** | **17 133** |

При управлението на кредитния риск, Дружеството работи само с авторитетни, кредитоспособни контрагенти. Дружеството осъществява управлението на

кредитния си риск като инвестира във финансови инструменти с висок кредитен рейтинг. Кредитния риск е ограничен до размера на балансовата стойност на финансовите активи, признати в края на отчетния период.

#### Ликвиден риск

Ликвидният риск има две основни разновидности:

* Риск на финансирането, който възниква във връзка с осигуряването на финансови средства за посрещане на финансови задължения, когато те станат изискуеми. Рискът от финансирането има две измерения: риск Дружеството да не бъде в състояние да посрещне задълженията към акционерите и риск от невъзможност Дружеството да посрещне задължения, свързани със собствените му дейности;
* Риск, свързан с пазарната ликвидност на финансовите инструменти, който възниква, когато дадена транзакция не може да бъде осъществена при преобладаващите пазарни цени на финансовия инструмент, или извършването й е възможно само при неблагоприятни финансови условия, поради значителния размер на позицията в сравнение с обичайната търговия;

През отчетния период Дружеството не е ползвало външни източници за осигуряване на ликвидни средства, като е изпълнявало своите текущи задължения в срок.

#### Операционен риск

Операционният риск е вероятността да бъдат реализирани загуби, дължащи се на неподходящи или неадекватни вътрешни правила и/или процедури, грешки на персонала и/или информационните системи, злоумишлени действия, неблагоприятни външни събития и други.

Операционните рискове са свързани с четири основни рискови фактора:

* Персонал – възможни загуби, свързани с грешки, измами и други подобни, липса на съответна квалификация или загуба на ключови служители и т.н.;
* Процеси – възможни загуби вследствие на транзакции, счетоводни грешки, неизгодни договори, неточни финансови отчети или оценки и т.н.;
* Системи – възможни загуби от срив на информационни системи или комуникационни канали, програмни грешки, некоректни данни, пробиви в сигурността, недостиг на операционен капацитет и т.н.;
* Външни рискове – възможни загуби, дължащи се на природни катаклизми, съдебни разпоредби, неизпълнение от страна на доставчици, кражби, грабежи и др. противозаконни действия на външни лица, политически, регулаторни, данъчни и други фактори.

#### Политика и процедури за управление на капитала

Целите на Дружеството по отношение на управлението на капитала са:

* постигане на доходност, съразмерна с поемането на минимален риск за инвеститорите;
* поддържане на висока ликвидност с цел навременното погасяване на задължения към инвеститори, които биха възникнали при предявяване на акции за обратно изкупуване;
* адекватно съотношение между вложените парични средства в ценни книжа и паричните инструменти.

#### Събития след края на отчетния период

Не са възникнали коригиращи събития или други значителни некоригиращи събития между датата на съставяне на финансовия отчет и датата на одобрението му.